text:
Khamis, 10 Februari 2011
PEMBUKA PINTU SYURGA
ڤمبوک ڤينتو شرݢ
تيدق سڤرتي کبياساءنڽ، هاري ايت علي بن ابي طالب ڤولڠ لبيه اول منجلڠ عصر.فاطمه بنت رسول الله مڽمبوت کڤولڠن سواميڽ يڠ سهاري سونتوق منچاري رزقي دڠن هارڤن علي ممباوا واڠ لبيه باڽق کران کڤرلوان د رومه لبيه بسر.سسوده ملڤسکن للاه،علي برکات کڤد فاطمه،“معاف سايڠکو،کالي اين اکو تيدق ممباوا سديکيت واڠ ڤون
فاطمه منجواب سمبيل ترسڽوم،“بوکنکه يڠ مڠاتور رزقي ايت تيدکله اورڠ يڠ د ڤاسر، بوکن؟يڠ مميليقي کواس ايت اداله الله تعالى.' “تريما کاسيه'،جواب علي دڠن ڤراسان ترهارو کران توکل دان رضا يڠ دميليکي اوليه استريڽ مسکيڤون سموا بارڠ داڤور سوده کهابيسن.علي لالو برڠکت منوجو ک مسجد اونتوق منونايکن صلاة جماعه
سڤولڠڽ دري سمبهيڠ،د تڠه جالن دي دتاهن اوليه سأورڠ توا.“معاف انق مودا،بتولکه اڠکاو علي انق ابو طالب؟علي منجواب ، “يا..کناڤ توان؟ اورڠ توا ايت مڽلوق ساکوڽ سرايا منجواب ، “دهولو ايهمو ڤرنه مڽامق کوليت.اکو بلوم سمڤت ممباير واڠ اوڤهڽ،نامون ايهمو سوده منيڠݢل.جادي تريماله واڠ اين ممندڠکن اڠکاو اداله اهلي واريثڽ
دڠن ڤراسان ݢمبيرا، علي مڠمبيل حقڽ دري اورڠ توا ايت سباڽق 30 دينار.فاطمه ساڠت ݢمبيرا ممڤراوليهي رزقي يڠ تيدق دسڠکا-سڠک کتيک علي منچريتاکن کجادين ايت.فاطمه مڽوروه علي ممبلنجاکن واڠ ترسبوت اونتوق کڤرلوان مريک ڤد هاري برکنأن.
علي ڤون برݢݢس منوجو کڤاسر.سبلوم ماسوق کدالم ڤاسر، دي مليهت سأورڠ فقير منادهکن تاڠن سمبيل برکات ،“سياڤاکه يڠ ماهو مڠاءنفاقکن هرتاڽ کڤد الله،برصدقهله کڤد ساي،سأورڠ مسافر يڠ کهابيسن بکلن دالم ڤرجالنن
تنڤا برفيکير ڤنجڠ ،علي ممبريکن سلوروه واڠڽ کڤد اورڠ ايت. سکمباليڽ ک رومه، فاطمه کهايرانن مليهت سواميڽ تيدق ممباوا اڤ٢.علي منرڠکن ڤريستيوا يڠ بارو سهاج دعلمي ث
فاطمه ماسيه دڠن سڽومڽ سمبيل برکات،“کڤوتوسن کندا اداله اڤ يڠ ساي اکن لاکوکن جوݢ سأندايڽ ساي مڠالميڽ .لبيه باءيق کيت مڠاءنفاقکن هرتا کجالن الله درڤد برصفة بخيل يڠ دمورکايڽ دان منوتوڤ ڤينتو شرݢ بوات کيت
-قيصه بنر دالم هيدوڤ نبي،صحابة & توکوه اسلام/محمد نجيب & ناصر احمد
Dicatat oleh IBNU MUSLIM di 2/10/2011 08:46:00 PG
Tiada ulasan:
Langgan: Catat Ulasan (Atom)


c: text/html

text:
الأيزاريا، تبيڠ بارت – سأورڠ رماج ڤلسطين يڠ تله برڤيسه دڠن ايهڽ سلاما 18 تاهون اخيرڽ داڤت مملوق للاكي ترسبوت يڠ كيني منجادي تاهنن دڤنجارا اسرائيل.
رماج ڤرمڤوان ايت، يارا الشرابتي يڠ كيني برعمور 18 تاهون ڤرنه برتمو دڠن ايهڽ، أيمان الشارابتي يڠ سدڠ منجالني حكومن ڤنجارا سعمور هيدوڤ سلڤس ددعوا ممبونوه سأورڠ اڠڬوتا ڤوليس اسرائيل دالم كجادين سرڠن دبيت المقدس ڤد 1998.
يارا ڤرنه سكالي برتمو دڠن أيمان كتيک اوسياڽ ماسيه لاڬي انم تاهون، نامون دي لڠسوڠ تيدق داڤت مڠيڠتي اڤ٢ كچوالي دڤلوق اوليه ايهڽ دڤنجارا كتيک ايت.
ڬاديس ترسبوت يڠ كيني بارو سهاج منمتكن ماتريكولاسي برچاكڤ دڠن ورتاون الجازيرا برهوبوڠ ڤڠالمن ڤرتاماڽ برتمو دڠن ايهڽ دڤنجارا.
“ساي راس سڤرتي برميمڤي، كتيک برجالن مليواتي ڬريڬي بسي دان ترنمڤق ايه، ساي هاڽ ماهو برلاري كڤداڽ دان مملوق سقوات هاتي. هاري ايت تيبا، اڤابيلا ترنمڤقڽ، كامي برڤلوقن سلاما همڤير امڤت مينيت.
“ڤد مولاڽ، باڤ ساي ترڤقسا بردبت دڠن ڤڠاول يڠ اي بوكن ساتو لاوتن بياسا تتاڤي سسواتو ڤريبادي كران همڤير 12 تاهون كمودين بارو برتمو. دي ترڤقسا ممبوات ڤرموهونن اونتوق برتمو دڠن ساي امڤت تاهون لڤس.
“ببراڤ كالي ڤرموهونن بلياو دتولق، بارو منداڤتكن ڤلواڠ. اڤابيلا ساي مملوقڽ، راس تنڠ سكالي. نامون كڬمبيرا؞ن ايت تيدق برتاهن لاما كران ڤڬاواي ڤنجارا ايت كات ڤرجومڤا؞ن ايت سوده تمت،“ كاتاڽ.
جلس يارا، ايهڽ چوبا ممينتا ببراڤ مينيت لاڬي نامون تيدق دلاين، نامون دمكين ڬامبر ڬاديس ايت برسام ايهڽ داڤت درقمكن.
“نامون ڬامبر ايت هاڽ دڤوس كڤد ساي سلڤس لبيه سبولن. كران ايت جوڬ ساي تيدق تروس مموات نا؞يق ڬامبر برسام ايه دالم لامن سوسيال فيسبوک. اين مروڤاكن كالي كدوا ساي داڤت مملوقڽ ستله سكين لاما، كران دولو ساي هاڽ براوسيا انم تاهون.
“كــتــيــک ســاي لاهـيـر، ايــه ســوده مـاسـوق ڤنجارا. اونتوق مـلاوت بلياو، كامي ترڤقسا ملالو؞ي ساتو ڤروسيس يڠ سوكر، ڤرميت اونتوق مپبرڠي تبيڠ بارت كولايه اسرائيل. ستياڤ كلوارڬ ڤرلو منداڤتكن ڤرميت درڤد ڤنتدبيرن عوام اسرائيل دڠن بنتوان ڤالڠ ميره،” اوجرڽ.
يارا ممبريتاهو، ايهڽ تله ممبريكن ڤلباڬاي نصيحة كڤد ديريڽ دان جوڬ ماهو مپمڤايكن كڤد اديق دان ابڠڽ.
“ماسيه ساي ايڠت، دولو كتيک كامي ماسيه كچيل، ايبو اكن ممباڠونكن كامي برامڤت اول ڤاڬي، براتور اونتوق مپبرڠ تبيڠ اونتوق كأره سان. كامي راس ساكيت دان كڤنتن نامون اڤابيلا داڤت مليهت ايه اونتوق ليم مينيت، سموا ايت اكن هيلڠ.
“كامي هاڽ داڤت برچاكڤ دڠنڽ ملالو؞ي تيليفون، اد سبواه كاچ تبل يڠ منجادي ڤڠهالڠ، ڤرچاكڤن كامي جوڬ تيدق جلس مڠڬوناكن تيليفون ايت. كامي راس اسرائيل سڠاج ملاكوكن سدمكين،” تمبهڽ.
بارو٢ اين، ڤالڠ ميره ممبوات كڤوتوسن يڠ مرونسيڠكن ورڬ فلسطين يڠ ممڤوپا؞ي كلوارڬ دالم ڤنجارا، ڤروسيس لاوتن اكن منجادي لبيه سوسه دان اكن دكورڠكن.
كتيک اين، سراماي 7,000 رعية ڤلسطين دتاهن دڤنجارا اسرائيل، 458 درڤد مريک سدڠ منجالني حكومن ڤنجارا سعمور هيدوڤ، 700 تاهنن ڤولا دتاهن تنڤا بيچارا.
كـومـڤـولـن سـوكـوڠـن بـنـدوان ادامـيـر، كادڠ٢ ڤـڠـوروسـن ڤنجارا اسرائيل سنديري ملاكوكن برماچم-ماچم سكتن باڬي ممستيكن بندوان٢ فلسطين تيدق دلاوت اوليه كلوارڬ ماسيڠ٢.
كأوتاما؞ن ڤرميت دبريكن جنيس كسالهن يڠ تله دلاكوكن، كادڠ٢ اد يڠ ترڤقسا منوڠڬو سكين لاما اونتوق برتمو دڠن تاهنن يڠ مروڤاكن كلوارڬ تردكت مريک.

robotstxt: allowed

filter: keep


text:
داتوق سري نجيب تون رزاق ممبريتاهو، اينيسياتيف ايت مروڤاکن سواتو ڬاڬسن ايديا اونتوق ممباڠونکن دان منا؞يق طرف کاوسن تانه رانچڠن سديا اد باڬي منجاديکنڽ لبيه برداي سا؞يڠ سلارس دڠن ايليمن کومونيتي ڤينتر سرتا ليستاري.
”جک فيلدا 1.0 کيت منمڤا جاي، مک دڠن فيلدا 2.0 اين، کيت اکن برسام ملاکرکن ماس دڤن ڬميلڠ اونتوق برجاي داتن تروس برجاي سمڤاي کڤونچقڽ.
”کڤد ورڬ ڤنروکا دان ڬينراسي بهارو فيلدا، ايوهله کيت برساتو دان برڤادو کران سسوڠڬوهڽ فيلدا اين بينتيڠ کيت، فيلدا اين ليڬاسي کيت دان سمستيڽ فيلدا اينله مرواه دان تڠڬوڠجواب کيت برسام،“ کاتاڽ سماس براوچڤ ملنچرکن اينيسياتيف فيلدا 2.0 فيلدا لوره بيلوت دسيني.
توروت حاضير ڤڠروسي فيلدا تن سري شهرير عبدالصمد، منتري بسر ڤهڠ داتوق سري عادنن يعقوب دان اڠڬوتا ڤرليمن بينتوڠ يڠ جوڬ منتري ڤڠڠکوتن داتوق سري ليو تيوڠ لاي.
سمنتارا ايت ڤڠروسي داتوق سري ناضير رزاق، CIMB ڬروڤ برسديا مپوکوڠ فيلدا 2.0 دڠن ممبري سومبڠن کڤد اينيسياتيف ايت ملالو؞ي ڤمباڠونن کأوسهاونن بڠک ايت مپوکوڠ ڤنانمن سمولا.
فيلدا (لمباڬ کماجوان تانه ڤرسکوتوان) دالم ممنوهي ڤرننڽ اونتوق ممستيکن کترڠکومن دان ايکويتي دالم ڤمباڠونن ايکونومي مليسيا تله منجادي ايکون انتارابڠسا دالم ممبسمي کميسکينن دان ممبينا نڬارا.


text:
Wednesday, May 15, 2013
سجاره ڤرکمبڠن کومڤوتر
کومڤوتر اداله ساتو ڤرانتي ڤلباݢاي ݢونا دان موده لنتور يڠ دبينا درڤد سومبر تيکنولوݢي دان ايليکتروميکانيکال.
کومڤوتر بوليه دڤروݢرامکن اونتوق ممبنتو ڤلاجر سچارا لبيه سڤيسيفيق دان تراتور دالم ڤمبلاجرن.
ستياڤ ساتو ڤروݢرام کومڤوتر يڠ دکنلي سباݢاي ڤرايسين اداله بربيذا-بيذا اݢر بوليه دݢوناکن دالم ڤلباݢاي بيدڠ دان توجوان سلأين داڤت ممبريکن معلوم بالس دان ڤنݢوهن کڤد ڤلاجر دالم ڤمبلاجرن.
کومڤوتر جوݢ بوليه دکاتاکن سباݢاي ڤرانتي اتاو ميسين ايليکترونيک يڠ دݢوناکن اونتوق ممڤروسيس دان مراکامکن داتا منته باݢي مڠحاصيلکن سسواتو معلومت يڠ برمنفعة سوڤاي داڤت دݢوناکن اوليه ڤلاجر دالم ڤمبلاجرن.
سلأين ايت، کومڤوتر جوݢ دأڠݢڤ سباݢاي ساتو لامبڠ ڤمودينن دان ڤمباڠونن باݢي سسبواه نݢارا.
منوروت کاموس ديوان بهاس : کومڤوتر اداله سبواه الت ايليکترونيک يڠ سبنرڽ ممڤو مڽيم معلومت يڠ لبيه بسر دالم بنتوق چاکرا ڤدت دان ڤيت برمݢنيت (ديسکيت).
Subscribe to: Post Comments (Atom)


text:
تنترا تهاي برفچهبله : فنجاجه هاروبيرو
كيت دكجوتكن دڠن ساتو فڠومومن يڠدبوات ملالؤي قناة تليفزيون تنترا تهاي (TV5) فد فتڠ 17 يوليو 2008 جم 12 تڠهاري وقت تهاي. بوكن تركجوت دڠن فڠومومن أتو فرينته ڬنچاتن سنجات ، تتافي تركجوت دڠن تيندقكن برچيري فوتوس أسا دري فنجاجه سأوله-أوله سوده تيادا أوسها لأين لاڬي أونتوق مننتڠ فجواڠ-فجواڠ فطاني ..! فڠومومن اين مندعوا بهوا مخلوق يڠبرچاكف ايت مواكيلي 11 كومفولن فارتي باوه تانه سلاتن تهاي دان مڠارهكن سفاي سموا فجواڠ-فجواڠ برهنتي برفرڠ برمولا دري 14 يوليو 2008… إيجيقكنڽ ساتو جم سلفس فرينته ايت ساتو تنترا تهاي تله دتيمبق أوله فجواڠ دكؤ فينڠ يأيت جالن مڠهالا كبندڠ ستار (تنترا ترسبوت سدڠ دراوت ديونيت كچماسن). ألڠكه باڬوسڽ كفد فجواڠ-فجواڠ يڠ ماسيه ستيا برسام فيمفينن مجاهدين.
كتوا توروس تنترا بارت أنوفوڠ فاو چيندا سرتامرتا مڽواراكن ككجوتڽ دڠن بريتا ايت كران فيهق تنترا تيدق تاهو-مناهو تنتڠ فركارا ايت. فيهق تنترا جوڬ منافي ممبوات فرونديڠن دڠن فجواڠ-فجواڠ دان تيدق اكن برونديڠ دڠن مريك كات بليو. بليو منمبه بهوا فركارا اين أداله چيفتأن بكس كتوا توروس تنترا دارت جنرال شيتتا تاناچارو. والو باڬيمان فون بليو مڠصحكن مچلوق ترسبوت مأليفيڠ خان !! (فڠولس قناة تليفزيون 11 تهاي مڠاتكن مخلوق ترسبوت اياله لقمان بن ليما دان كستوري مهكوتا!!؟)
دسباليقڽ جنرال شيتا بريا-ريا مڠاتكن بهوا فواق-فواق اين يڠ مڠڬلر ديري مريك “تهاي روام فاك تاي كروڠ فراتيت” أداله فميمفين يڠ مواكيلي سبلس كومفولن ترسبوت بليو مڠاكو تله لاما ترليبت دالم فرونديڠن دڠن مريك اين.
اينيله بريتا يڠ فاليڠ ملوچوكن سجق كامي برڬرق مننتڠ فنجاجه تهاي.
فرتام – ترڬامق بكس سئورڠ كتوا توروس تنترا دارت مڠارهن لاكونن يڠ بڬيتو مڠعأيب دان ممالوكن سلوروه رعيت راج دان كراجأن تهاي. سأوله-أوله فيهق فنجاجه سوده همفير مڠاكو كاله ، أتو موڠكين بليو ملاكو لاكونن اين أونتوق مڠأليهكن تومفوان رعيت تهاي يڠ سدڠ مننتڠ هابيس-هابيسن كراجأن فيمفينن ساماك!!.
كدوا – كالو اين كرج-كرج إنتيليجين تهاي مك دراما اين أداله يڠ فاليڠ ممالوكن دان بنر منجاتوهكن إيميج تنترا تهاي.
كتيڬ – إي مڠڬمبركن بهوا تنترا تهاي يڠ دالم مالو دان بونتو سدڠ برفچهبله دڠن بڬيتو دهشت سكالي.
كأمفت – مخلوق يڠبرچاكف ملايو ايت فصيح بربهاس ملايو سأوله فرنه بلاجر دان ديواسا دماليسيا! (تيدق منفتي صفة-صفة يڠ مريك دعوا)
أوله ايت واهي سلوروه فجواڠ-فجواڠ سمأدا يڠبرأدا دباريسن هدافن أتو دباريسن فمبنتو هندقله سلوروهڽ جاڠن موده ترفدايا دڠن دعاية يڠدمأينكن أوله موسوه. مريك سڠڬوف ملاكوكن أف ساج دمي منچافي متلامت مريك أونتوق مڠهنتيكن كبڠكيتن رعيت فطاني يڠبرجواڠ أونتوق كمرديكأن بومي يڠبرتواه اين. سجق سبولن دوا اين مريك تله ملاكوكن كظاليمن دان فنينداسن يڠ فاليڠ دهشت ترهادف أورڠ-أورڠ كمفوڠ يڠ تيدق بردوسا. أفاته لاڬي تنترا مريك منريما تمفاران فاليڠ دهشت دڠن ببراف كالي كومفولن مريك دسرڠ أوله فجواڠ-فجواڠ سچارا براني ، هيليكوفتر مريك دتيمبق جاتوه كتيك سدڠ ملاكوكن عملية مڽلامت تنترا يڠ فاراه دكاوسن تندق بنداڠ ستار! مريك تله كهيلڠن سئورڠ كولونيل تنترا دان جوڬ لفتنان كولونيل سرت رامي فڬاوي-فڬاوي برتولية يڠبرفڠكت لفتنان كأتس.
أماران اين جوڬ دبريكن كفد فتوالڠ-فتوالڠ يڠ سڠڬوف منجادي ألت فنجاجه. كتنتوان الله أكن تتف برلاكو كأتس كامو. دان كتنتوان الله أداله فديه سكالي ، سمأدا ددنيا اين دان جوڬ دآخرة ننتي. سسياف سهاج يڠ مڠنجوركن فردامين دڠن فنجاجه تهاي أداله فڠخيانة يڠ ڽات.
جاڠن سكالي-كالي دمي منچاري كمشهوران يڠ موره ترتيفو دڠن أجقكن موسوه أونتوق بردامي دان برونديڠ. موسوه تيدق فرنه سيريوس أونتوق بربينچڠ دڠن رعيت فطاني. كالو أدافون مريك أڠڬف اين سباڬي ساتو حيلة أونتوق مڠاليهكن فوكس كيت.
رعيت أكن منروسكن فرجواڠن سهيڠڬ موسوه سلوروهڽ دلڽفكن دري بومي فطاني. كيت برجواڠ أونتوق ڬنجاران الله دأخيرة أتو بونس ددنيا أتو كدوا-دوا سكالي. موسوه برجواڠ هاڽ أونتوق فرتاهنكن مروة راج مريك سهاج. فتوالڠ برجواڠ أنوق فروت جهنم مريك دان فد حقيقتڽ سوده بوسن دڠن هيدوف. كدوا-دوا فتوالڠ اين تله دكنل فستي أوله فجواڠ.
دري : patanikini.wordpress.com
No comments yet.
Leave a Reply
| Next »
-
Archives
- November 2010 (2)
- October 2010 (4)
- September 2010 (5)
- August 2010 (4)
- July 2010 (10)
- June 2010 (3)
- April 2010 (13)
- March 2010 (9)
- February 2010 (16)
- January 2010 (4)
- December 2009 (20)
- November 2009 (7)
-
Categories
-
RSSEntries RSS
Comments RSS


text:
Friday, 23 May 2014
06:36 جمال الدين بن عبدالله No comments
نصيب توليسن جاوي
سمنجق توليسن رومي سماکين برتاڤق د دونيا ملايو، توليسن جاوي کيني دڤليهارا تراوتماڽ اونتوق واچان کأݢاماٴن دان کبوداياٴن ملايو د نݢري٢ ترڠݢانو، کلنتن، کدە، ڤرليس دان جوهر د مليسيا، ڤتاني د تايلاند، دان جوݢ سولو دان ماراوي د فيليڤين. ڤلباݢاي اوسها دجالنکن اونتوق مڠهيدوڤکن کمبالي توليسن جاوي د مليسيا دان بروني دسببکن ڤراننڽ يڠ ڤنتيڠ دالم ليڠکوڠن بودايا ملايو دان إسلام
ميثلڽ "ڤدومن ايجأن جاوي يڠ دسمڤورناکن" سباݢاي ݢنتي ايجأن ظءبا يڠ دڤرکنلکن اوليه ديوان بهاس دان ڤوستاک ڤد تاهون 1986. توليسن جاوي جوݢ کليهتن د موک بلاکڠ واڠ کرتس ريڠݢيت مليسيا دان دولر بروني.
مڠيمباو کمبالي اکر-اومبيڽ د زمان کراجاٴن ماجاڤاهيت، إندونيسيا کورڠ برمينت دڠن توليسن جاوي يڠ دڤندڠ اوليه مشارکت ستمڤت سباݢاي "کامڤوڠن" دان تيدق سأڠݢون، سإيندە دان سماشهور توليسن جاوا. والاو اڤڤون، توليسن جاوي ماسيه دݢوناکن سچارا ملواس د مدرسة٢ تراديسيونل د سلوروە جاوا، تتاڤي دالم بنتوق لاينن يڠ برنام ڤيݢون
سأورڠ ڤاکر توليسن جاوي بربڠسا کوريا، ڤروف دوکتور کڠ کيوڠ سيوق، درڤد ڤوسن اونيۏرسيتي اوف فورياݢن ستودايس، مولا مڠکاجي توليسن جاوي سجق 1974 دان مڠڠݢڤڽ سباݢاي ساتو کأونيکن ميليک مليسيا. ، توليسن جاوي سدڠ "تنت" دان جک کأداٴن ايت برتروسن، اي موڠکين ڤوڤوس ساتو هاري ننتي. ، "مليسيا ڤرلو منديديق ݢنراسي مودا دالم توليسن جاوي. سکارڠ ترلالو راماي ڤاکر ساي کنالي سودە برسارا تنڤا اد ڤڠݢنتي. بيلا ڤاکر سودە تياد، سياڤا اکن منراجوٴي اوسها ڤمليهاراٴن توليسن جاوي ننتي؟


text:
كتوا ڤڠاره JPN، داتوق محمد رازين عبدالله بركات، سوسڤيک للاكي ايت دتاهن دتاواو جمعة لالو ماناكالا وانيتا بركنا؞ن دتڠكڤ دكديامنڽ دباتو 2 دسيني دالم ساتو اوڤراسي خاص يڠ دجالنكن.
كاتاڽ، كدوا-دوا سوسڤيک ورڬ تمڤتن ايت تله برڬيات اكتيف منجوال كد ڤڠنلن ڤلسو كڤد ورڬ ڤاكيستان، فيليڤينا دان ايندونيسيا اونتوق ممبوليهكن مريک ڤرڬي كسمننجوڠ منچاري ڤكرجا؞ن.
منوروت بلياو، حاصيل سياستن منداڤتي دوكومن ڤلسو بركنا؞ن دجوال ڤد هرڬ انتارا RM30,000 هيڠڬ RM60,000 تراوتام كڤد ورڬ ڤاكيستان يڠ تردسق اونتوق بكرجا دسمننجوڠ.
”حاصيل اوڤراسي يڠ دجالنكن ڤد ڤوكول 2 ڤاڬي، دسبواه كديامن، كامي برجاي منڠكڤ وانيتا بركنا؞ن برسام ڤلباڬاي دوكومن ڤلسو سڤرتي كد ڤڠنلن، سيجيل كلاهيرن دان سيجيل نكاح.
”سوسڤيک للاكي ايت ڤولا تله دتڠكڤ دالم اوڤراسي برلا؞ينن دتاواو ڤد جمعة لالو دان تله ددعوا دمحكمه،“ كاتاڽ دالم سيدڠ اخبار دسيني ڤاڬي اين.
يڠ توروت حاضير، ڤڠاره JPN سابه، داتوق اسماعيل احمد دان ڤڠاره بهاڬين سياستن دان ڤڠواتكواسا؞ن JPN، محمد يسري هاشيم.


text:
تيمبلن منتري دجابتن ڤردان منتري، داتوق دوكتور اشراف وجدي دوسوقي بركات، دباوه كوريكولوم ايت، ڬولوڠن ايت بوكن سهاج ممڤو مڠحافل القرءان تتاڤي توروت ممڤوپا؞ي كماهيرن ڤنديديقن دان لاتيهن ۏوكاسيونل (TVET)، علمو اڬام دان بيدڠ ڤروفيسيونل.
بلياو والاو باڬايماناڤون تيدق مپاتاكن تاريخ كراجا؞ن ممڤراوليه ڤكنن برهوبوڠ داسر ترسبوت.
تمبهڽ، لڠكه ايت دهارڤ ممڤو منچاڤاي ساسرن ملاهيركن سراماي 125,000 حفظ ڤروفيسيونل دباوه ترنسفورماسي نڬارا 2050 (TN50) يڠ مليڤوتي تيڬ بنتوق اليرن يا؞يت ڤرسكوتوان، نڬري دان ڤرسنديرين.
اين برمعنا، نڬارا اكن ممڤوپا؞ي دوكتور، جوروترا، اكا؞ونتن، ڤڬوام، اهلي ايكونومي ماله ڤنتدبير كراجا؞ن يڠ حافل القرءان،“ كاتاڽ كتيک براوچڤ ڤد مجليس ندوه مربي اومه ڤريڠكت نڬري ددوان 2020 دسيني هاري اين.


text:
منوروت ڤڠروسي جاوتنكواس ڤرومهن كراجان تمڤتن دان عالم سكيتر نڬري تي كوک كيو ممعلومكن كڬياتن جودي لوتري عوام تنڤا ليسين ڤولا وجود سأيريڠ دڠن كوجودن ڤريميس ڤرجودين برليسين سڤرتي مڬنوم توتو دان دا ما چاي.
كراجان نڬري دڠن كرجاسام ڤوليس دراج مليسيا (PDRM) سچارا برتروسن تله مڠمبيل تيندقن ترهادڤ اكتيۏيتي ڤرجودين تنڤا ليسين اين دڠن مندعوا ڤلاكو يڠ دتڠكڤ دمحكمه مڠيكوت اكتا رومه جودي تربوک 1953 دان تيندقن الترناتيف ڤنچڬهن دباوه اكتا ڤنچڬهن جنايه 1959 (اكتا 297) دمان ڤساله بوليه دبواڠ دايره.
PDRM منوروت كوک كيو دري سماس كسماس برتيندق مڠكڠ كڬياتن جودي حرام اين درڤد تروس اكتيف. سباڬاي چونتوه سباپق 307 سربوان تله دلاكوكن ڤيهق ڤوليس باڬي مڠكڠ اكتيۏيتي لوتري عوام تنڤا ليسين ڤد تاهون لالو ماناكالا سباپق 206 سربوان تله دبوات سڤنجڠ ليم بولن ڤرتام تاهون اين.
درڤد جومله سربوان تاهون 2017 ايت سباپق 250 سربوان برجاي مناهن سراماي 254 اينديۏيدو ماناكالا دالم 148 سربوان تاهون اين ڤولا سباپق 149 تڠكڤ دلاكوكن.
“حاصيل سربوان ترهادڤ اكتيۏيتي لوتري عوام تنڤا ليسين جوڬ ممباوا كڤد رمڤسن برجومله RM27,704 سڤنجڠ تاهون لالو ماناكالا سجق جانواري هيڠڬ مي تاهون اين سجومله RM21,147 واڠ ڤرتاروهن تله درمڤس” كات كوک كيو كتيک دتموي دالم ساتو مجليس بارو٢ اين.
لاين٢ اكتيۏيتي ڤرجودين يڠ توروت دبنترس اداله هيروين جودي جودي دالم باڠونن جودي دتمڤت عوام سرتا كڬياتن بوكي بولا سيڤق دان دفهمكن سباپق RM275,332 تله درمڤس سڤنجڠ تاهون 2017 ماناكالا دالم تيمڤوه ليم بولن ڤرتام تاهون اين سهاج سباپق RM127,107 حاصيل جودي بركنان درمڤس.


text:
دالم كجادين كيرا٢ ڤوكول 12 تڠه هاري ايت، مڠسا، انوار ابو بكر، 49، دڤرچايا؞ي ربه دان تيدق سدركن ديري كتيک منداقي برسام-سام 12 ڤلاجرڽ.
ڤاسوقن بومبا يڠ منريما ڤڠڬيلن كچمسن كمدين برڬڬس كتمڤت كجادين يڠ براد ڤد كتيڠڬين كيرا٢ 675 ميتر دري ڤارس لا؞وت.
والاو باڬايماناڤون، ڬورو سكوله منڠه كبڠسا؞ن (SMK) تون سليمان نينم شاه، موار ايت دصحكن منيڠڬل دنيا ڤد ڤوكول 5.56 ڤتڠ سلڤس دباوا تورون ككاكي ڬونوڠ.
كتوا ڤوليس دا؞يره، سوڤرينتندن محمد ادريس سمسوري مڠصحكن كجادين دان ممعلومكن لاڤورن بده سياست مڠصحكن مڠسا منيڠڬل دنيا عاقبة سالورن جنتوڠ ترسومبت.
منوروتڽ، جنازه مڠسا تله سلامت دكبوميكن دتانه ڤرقبورن إسلام بوكيت ڤاسير، موار مالم تادي.


text:
ڤڠنلن #1 - FREE PIZZA SERVER !!
اندا بوليه باچ سجاره ريڠكس تنتڠ باڬايمانا ساي تاهو Minetest د سيني
.
ڤد 17 نوۏيمبر 2016 لبيه كورڠ 5 ڤاڬي، ممندڠكن ساي اد اينترنيت تيليفون يڠ بارو يڠ لبيه موره دان عشارت لبيه كوات، ساي چوبا اونتوق ماءين Minetest دالم ڤماين چمڤوران (multiplayer) اونتوق كالي ڤرتام، دان ڤلاين (سرۏر) ڤرتام يڠ ساي ماسوق اياله FREE PIZZA SERVER!! (ڤلاين ڤيزا ڤرچوما!!). د سيني، ساي اكن منوليس ببراڤ معلومت عموم دان معلومت تمبهن سچارا سديكيت تنتڠ ڤلاين اين.
كناڤ يڠ اين دولو؟
ساي ماسوق سيتو دولو دسببكن نامڽ... ڤيزا ساڠت مهل دالم دنيا ڽات دان هاڽ دماكن اونتوق وقتو ترتنتو، موڠكين دالم سكالي ستياڤ دوا بولن ملاءينكن اورڠ كاي يڠ ممڤو اونتوق ماكن ستياڤ هاري، جادي ساي مشكيل اڤ يڠ ترجادي كالاو ڤيزا ايت ڤرچوما والاوڤون اياڽ چوما ڤرماءينن، جادي ساي ڤون ماسوقله اونتوق مليهت سكليليڠ دالم ڤلاين ترسبوت.
اينفو سڬرا ﴿دسونتيڠ سمولا ڤد اڤريل 2017﴾
FREE PIZZA SERVER !! اد ڤڠنلن ريڠكس دالم بهاس ايڠڬريس دكت لامن ويب ڤميليكڽ د سيني
. ڤد اساسڽ، ڤلاين اين مڠڬوناكن سمولا ڤلاين لاما يڠ تله دبرهنتيكن برنام FREE PIZZA SERVER (تنڤا تندا سرو) دڠن دنيا يڠ بارو دان مودس يڠ دكمسكيني. دنيا لاما ماسيه اد ملالوءي ڤلاين يڠ بربيذا برنام Free PIZZA. فورومڽ اد د سيني
دان فوروم اونتوق ڤلاين لاما ڤولا د سيني
.
كاوسن ڤرمولأن (spawn) ساڠتله كتيڠڬالن (lag), تاڤي ساي راس بندا تو ڤركارا بياسا سبب ساي ماءين ڤاكاي تيليفون دان بوكنڽ تبليت اتاو كومڤوتر. ساي ڤرڬي ملومبوڠ باهن-باهن سبب ساي نق بينا رومه، تاڤي ساي تق جومڤا كاوسن لاڤڠ اونتوق بينا رومه دان كلوار دري ڤلاين اين ستله ببراڤ جم منچاري كاوسن لاڤڠ. تتاڤي، ڤيزاڽ ساڠت سداڤ. D:


text:
ENGLISH
| BAHASA MELAYU RUMI
ساي تق راس اد اورڠ اكن داتڠ دان باچ لامن ويب ساي دڠن كرڤ، كران ڤڠهوس ساي ترلالو كرڤ تورون والاوڤون كادڠ كالا اياڽ ناءيق. كبڽقان وقتو اي تورون، سموا ساله لامن ويب سنديري يڠ ڤاكاي CPU ڤڠهوس ملبيهي حد.
نامون، اورڠ يڠ ممباچ لامن ويب اين اكن ڤراسن يڠ مريك تيبا د هلامن اونتوق مميليه بهاس، بربيذا دڠن سبلوم اين د مان ڤيليهن كاتڬوري اكن دڤاڤركن. حال اين كران ساي تله برڤينده كلوار درڤد ڤڠهوسن ڤرچوما دان كيني مڠڬوناكن blogger، دان ساي سداڠ منتڤكن تتڤن اونتوق مڠڬوناكن دوماءين يڠ سام اونتوق كدوا-دوا بهاس ملايو دان بهاس ايڠڬريس. سبلوم اين، اياڽ تيدق بوليه دلاكوكن د ڤڠهوسن ڤرچوما كران اي تق بنركن سوبدوماءين اونتوق دتوجوكن كڤد ڤڠهوسن يڠ بربيذا، ساي ڤرلو ڬوناكن كسلوروهن دوماءين اونتوق سبواه ڤڠهوسن كران ڤڠوروسن دوماءين دسراهكن كڤد ڤڠوروسن ڤڠهوسن.
كيني، د blogger، تياد كتتڤن سبڬيتو. ساي بوليه تتڤكن تروس ڤد ڤڠوروس دوماءين ساي. ساي بوليه تتڤكن سوبدوماءين اونتوق دتوجوكن كڤد لامن ويب بربيذا. سوبدوماءين بهاس ايڠڬريس، en.mnh48.com سبنرڽ منوجو ك اره لامن ويب بلوڬسڤوت يڠ ساي بارو چي…


text:
ڤريبهاس ڤرنه مڠوڠكڤكن، ‘مالڠ تيدق بربا؞و’. والاوڤون سريڠكالي مڠعملكن سيكڤ برهاتي-هاتي كتيک براد دكاوسن سوڠاي، نامون كلينچهن حيوان ڬانس ترسبوت تيدق داڤت دأيلقكن. سرڠن بوايا كأتس ما؞نسي تيدق مڠنل اوسيا.
والاوڤون مڠسا يڠ دسرڠ ايت ماسيه مودا دان ممڤوپا؞ي تناڬ، اينديۏيدو ترسبوت تيدق سمستيڽ داڤت ملڤسكن ديري درڤد دباهم سڠ ريڤتيليا ايت. بارو٢ اين، ڤندودوق كوالا بارو سوڠاي، دكت سيني منريما بريتا ڬمڤر سلڤس سأورڠ ورڬ امس براوسيا 69 تاهون، أصول الدين برجاي ملاون سأيكور بوايا ڬانس.
برداسركن معلومت يڠ دڤراوليه درڤد Tribunnews.com، قيصهڽ ترجادي كتيک ورڬ امس ايت مڠمبيل اڠين دسوڠاي كوالا بارو سكيتر ڤوكول 8 مالم. كتيک سدڠ برجالن ڤولڠ كرومه، سچارا تيبا٢، سأيكور بوايا منركم أصول الدين دان برجاي مڠڬيڬيت ڤها كانن ورڬ امس ايت.
والاو باڬايماناڤونو أصول الدين تيدق مپره كاله دان مڠڬوناكن سڤنوه تناڬاڽ، ملاون كمبالي باڬي ملڤسكن ديري درڤد منجادي قربان حيوان ريڤتيليا سڤنجڠ تيڬ هيڠڬ امڤت ميتر ترسبوت.
كتيک ڤرڬلوتن برلاكو، دي مموكول كڤالا بوايا ترسبوت دڠن سهلاي توالا سقوات هاتي سهيڠڬ حيوان ايت ملڤسكن ڬيڬيتن دڤهاڽ. عاقبة تراڬيدي ايت، أصول الدين مڠالمي لوک ڤاره سدالم 1.5 سينتيميتر دالم دان 5 سينتيميتر ليبر.
منوروت كتوا ڤوليس اچيه، AKBP عيم.رضوان، سلڤس برجاي ملڤسكن ديري درڤد ڬيڬيتن بوايا ايت، أصول الدين دباوا كرومهڽ دڠن دبنتو اوليه ڤندودوق كامڤوڠ يڠ ملالو؞ي كاوسن كجادين.
“أصول الدين براد دالم كأدا؞ن صيحت سلڤس منريما راوتن. لوک ڤاره يڠ دعالميڽ عاقبة ڬيڬيتن حيوان ڬانس ايت جوڬ برانسور ڤوليه. ڤيهق كامي جوڬ برجاي منڠكڤ حيوان ايت سلڤس تراڬيدي ترسبوت،” اوجرڽ.


text:
ڬورو بسر SK ڤوس سندروت عبدالمناف مت بركات ڤروڬرم ايت سلاري دڠن حسرت كمنترين ڤنديديقن اونتوق مپماي نيلاي ڤتريوتيسمى براساسكن قيصه ڤرجواڠن توكوه سبلوم دان ڤسچا مرديک.
“كيت مپرڤكن ڤروڬرم برچورق ڤاتريوتيسمى يڠ بوليه مپماي ڤميكيرن دان مڠوبه سيكڤ موريد اورڠ اصلي دسيني تنتڠ فلسفه كمرديكان دان جريه ڤايه ڤرجواڠن ويرا دهولو.
“الحمدﷲ ڤروڬرم اين منداڤت سمبوتن يڠ بايق ماله ايبو باڤ توروت سرتا ممرياهكن ستياڤ اچارا سمبيل مڠيبركن جالور ڬميلڠ” كاتاڽ سماس سمبوتن ترسبوت.
سمنتارا ايت ڤپلارس سمبوتن بولن كمرديكان ارزايني عبدالحميد بركات موريد اورڠ اصلي واجر دأسوه دڠن نيلاي ڤاتريوتيسمى كران مريک تله منعمتي ڤمباڠونن منروسي اچوان كمرديكان.
“اسوهن اين ترماسوق ڤڠاجرن دبيليق درجه يايت ممبنتوق انق اورڠ اصلي يڠ باكل منجادي ڤروفيسيونل دالم سموا بيدڠ ماله ممڤو مڠيسي تمڤت سرتا ڤلواڠ سباڬاي ڤميمڤين دالم كومونيتي ڬلوبل” اوجرڽ.
ارزايني بركات ڤروڬرم بركنان ممڤو مڠوكير مينتاليتي موريد اورڠ اصلي سوڤايا مڠيڠتي ڤرجالنن سرتا جاس ڤارا ويرا تردهولو دالم اوسها منونتوت كمرديكان نڬارا.


text:
سجق برمولا ڤد 23 سيڤتيمبر لالو هيڠڬ كيني كيرا٢ 57,000 ڤڠونجوڠ ترماسوق دري نڬري٢ لاين تله مپقسيكن ڤاميرن يڠ مڠتڠهكن سبهاڬين درڤد خزانه ڤنيڠڬلن بڬيندا.
يڠ دڤرتوا ديوان اوندڠن نڬري يحي علي بركات ڤاميرن اين ممبري ڤلواڠ كڤد رعيت اونتوق مليهت سنديري ارتيفک يڠ توروت منجادي رقمن سجاره كهيدوڤن دان ڤرجواڠن بڬيندا.
”ڤاميرن اين جوڬ اونتوق ممبري ڤنديديقن سومبر اينسڤيراسي دان ڤڠتاهوان كڤد ڤڠونجوڠ مڠناي كڬميلڠن تمدون إسلام.
”انتارا ارتيفک يڠ بوليه دليهت اياله رمبوت تاڤق كاكي چاڤل سربن توڠكت بوسور دان ڤانه ميليق رسول اﷲ ﷺ دسمڤيڠ ڤدڠ صحابة بڬيندا“ كاتاڽ دالم سيدڠ اخبار سلڤس مراسميكن مجليس Walkabout سمڤنا ڤاميرن ايت سمالم.
يڠ توروت حاضير ڤڠوروس بسر YPU روزالي صالح دان ڤڠاره اوروسن Dragon Heart سنديرين برحد داتوق انوار حسن سلاكو ڤڠنجور ڤاميرن.
تيكيت ماسوق RM10 اونتوق ديواس دان RM5 اونتوق كانق٢. ڤاميرن دبوک ستياڤ هاري مولاي ڤوكول 10 ڤاڬي هيڠڬ 10 مالم.


text:
كتوا بهاڬين ڤڠوات كواس ايميڬريسين نڬريو مصري ادول بركات اوڤراسي سلاما دوا جم يڠ برمولا ڤد ڤوكول 1 ڤاڬي ايت مليبتكن سراماي 70 ڤڬاواي دان اڠڬوتا جابتن ايميڬريسين نڬري.
كاتاڽ كسموا GRO يڠ دتاهن مروڤاكن ورڬ اسيڠ دان براوسيا انتارا 20 هيڠڬ 45 تاهون.
”مريک يڠ دتاهن ممبابيتكن سراماي 85 ورڬ تايلند تيڬ دري لاوس سرتا ماسيڠ٢ سأورڠ دري ۏيتنم دان فيليڤينا.
”كتيک سربوان دبوات مريک دڤرچاياي سدڠ مڠاداكن ڤيستا مناري دأتس ڤنتس دڠن مڠالوڠكن بوڠا كڤد GRO اين“ كاتاڽ دالم ساتو كپاتان دسيني سبنتر تادي.
تمبه مصري دالم سربوان ايت ڤيهقڽ توروت مناهن سراماي ليم للاكي ممبابيتكن تيڬ ورڬ تايلند ماناكالا ماسيڠ٢ سأورڠ ورڬ فيليڤينا دان سيڠاڤورا.


text:
مڠولس لنجوت مڠنا؞ي ڤرکارا ترسبوت، قي اکو؞ي بيارڤون اي مماکن ماس يڠ لاما اونتوق مريک برديکاري، نامون دي دان راکن٢ ککل ڤوسيتيف دڠن کأدا؞ن ايت.
“بربنديڠ کومڤولن موزيک لا؞ين سأوسيا کامي يڠ ترلبيه اول برڬرق سنديري، بوليه دکاتاکن کامي اڬق لمبت مڠمبيل لڠکه يڠ سام. نامون اي بوکن هالڠن اونتوق کامي ملاکوکنڽ سکارڠ،” کات قي.
ڤرتام کالي مماچو OAG سچارا بيبس، قي تيدق منافيکن بهاوا مريک توروت بردڤن چابرن بيبس يڠ بوکن سديکيت. سوده تربياس دڠن بنتوان درڤد شريکت ڤڠوروسن دان رقمن سبلوم اين ممبواتکن مريک ڤرلو بلاجر سسواتو يڠ بهارو.
باڬايماناڤون، چابرن يڠ دهادڤي دجاديکن ڤڠالمن اڬر مريک ممڤو منجادي ساتو ڤاسوقن يڠ لبيه با؞يق ڤد ماس هادڤن. تمبه قي، چابرن ايت توروت ممبوک مات مريک مڠنا؞ي کممڤوان ديري دالم برڬلر انق سني دان اهلي ڤرنياڬا؞ن.
“سميمڠڽ منچابر اڤابيلا کامي مڠوروسکن سمواڽ سچارا سنديري. کتيک برسام شريکت رقمن يڠ بسر، سمواڽ تراتور.
کامي دسدياکن ساتو ڤاسوقن يڠ مڠوروسکن سموا ڤرکارا سڤرتي سو؞ال ڤماسرن، ڤروموسي دان سباڬايڽ.


text:
Maxis مروڤاكن ڤناج اوتام يا؞يت ڤناج ڤلاتينيوم دڠن تاجا؞ن RM18 جوتا سمنتارا إيراسيا اداله ڤناج امس منروسي تاجا؞ن RM12 جوتا.
منتري كومونيكاسي دان مولتيميديا، ڬوبين سيڠ ديو بركات، سلا؞ين Maxis دان إيراسيا، ڤلباڬاي ڤيهق لا؞ين جوڬ سدڠ مڠاداكن ڤربينچڠن دڠن RTM كران ممڤوپا؞ي حسرت اونتوق مپالوركن تاجا؞ن.
”برهوبوڠ كوس اونتوق حق ڤپيارن، جومله اداله RM30 جوتا. كيت اد ڤرجنجين سڤيسيفيک كوس بركنا؞ن. ميثل كات (دڠن ڤرتمبهن تاجا؞ن) كيت داڤت (ڤرلاونن) تمبهن، ڤركارا ايت ماسيه دالم ڤربينچڠن،“كاتاڽ.
بلياو بركات دمكين سلڤس ملنچركن سيارن كجوهنن ڤيالا دينا FIFA 2018 سچارا ڤرچوما دراديو تيليۏيشن مليسيا (RTM) دكمنترينڽ دسيني هاري اين.
دالم كجوهنن دروسيا ايديسي كالي اين، RTM ممڤراونتوقكن 400 جم سيارن باڬي مپياركن 41 درڤد 64 ڤرلاونن منروسي TV1 دان TV2 دڠن 28 ڤرلاونن دسياركن سچارا لڠسوڠ ماناكالا 13 ڤرلاونن سيارن ترتوندا.


text:
اڤاته لاݢي سکارڠ ڤرلو ساڠت ݢولوڠن يڠ چمرلڠ دالم منجاديکن نݢارا کيت ماجو۔ ݢولوڠن تيدق چمرلڠ چوما اکن منداتر سهاج دان اين تيدق له اکو سوكوڠ۔ اکو جوݢ تق ايڠين منداتر۔ اکو نق مناءك۔ اکو ده لوڤا ايستيله چمرلڠ دالم ڤرخكدماتن۔ کالاو اکو تاهو ڤستي اکو توليس سبسر-بسرڽ دان لکت د هوجوڠ کاتيل سوڤايا اکو ليهت سلالو دوقتو ڤاݢي سباݢاي موتيۏاسي دير۔
اکو ايڠين ترياق دان کلوار دري کڤومڤوڠ زون سليسا اين دان منجادي مانسي برساءيڠ۔ سبب سکليليڠ اکو يڠ منجاديکن اکو مريک يڠ سنتياس راس سلس۔ سليسا دڠن کهيدوڤن دان تيدق ريساو دڠن كماتين۔ تاهوكه اندا مانسي زمان سکارڠ لبيه ريساو کهيلڠن تيليفون بيمبيت بربنديڠ کهيلڠن ڽاو؟
اکو نمڤق اديق اکو سنديري دي ݢاݢل ڤمر دان س.ڤ.م تتاڤي تله داڤت ڤلواڠ ڤلواڠ ڤکرجاءن د ݢودڠ منجوال تيلم د اينانم۔ تتاڤي ڤد ڤاݢي اين دي تيدق تورون کرجا دان لبيه ريلا ديريڽ مرنوڠ باسيكل۔ الاسنڽ اداله راكن-راكنڽ راماي برهنت۔ مڠاڤ ڤرلو ايکوت راكن؟ نمڤق ساڠت اديق اکو تيدق برڤنديرين۔ عمور دي ده منجڠکاو ٢٠ تاهون تتاڤي بلوم داڤت ممبوات كڤوتوسن۔
سيکڤ دي اداله انتارا چونتوه سيکڤ رعية سابه خصوصڽ يڠ تيدق سوک برساءيڠ۔ دسببکن اوليه ايتوله مک راماي قوم ڤنداتڠ داڤت مڠمبيل کسمڤتن دأتس دأتس دأتس کلمهن كيت۔ تيدككه ڤرنه کيت ترفيکير مڠناءي ڤرکارا اين؟ تنتو تيدق کران کيت ترلالو سلس۔ نمڤق تق کبودوهن کيت؟
بݢيتو راماي سکالي ݢولوڠن يڠ مڽالق د سابه تتاڤي تيدق مڠاکو کلمهن سندير۔ چوباله فيکير دهولو سبلوم برتندك۔ سوده تنتو تيندقن مڽالق ايت تيدق اکن وجود دان اکن دݢنتي دڠن ڤرساءيڠن اتاو منجادي مانسي برساءيڠ۔ جاڠن جوݢ چاکڤ مڠاڤ راماي اورڠ ملايا داتڠ ک سابه۔ ڤونچاڽ اداله سام دان جوݢ کران ڤوليتك۔
ميمڠ سوکر ماهو ممباڠونکن مشارکت کيت يڠ ڤمالس دان لبيه ريلا مابوك٢ دان برهيبور بربنديڠ برساءيڠ دالم بيدڠ كرجاي۔ تيدق ساله برهيبور بيلا کيت سلساي مڽياڤکن سواتو ڤكرجأن۔ کالاو سنتياس برهيبور ايت بوکنله باݢوس تتاڤي ڤڽاکيت يڠ هاروس ديهندر دان اياڽ برجڠكت۔ کيت جوݢ ممڠݢيلڽ سباݢاي ڤمالس۔


text:
سومبڠن ڤاكاين سباپق تيڬ كوتق ايت دهانتر كڤد كلوارڬ ترسبوت اوليه اينديۏيدو يڠ تيدق دكنلي سلڤس نصيب مريک دسياركن اوليه اخبار اوتوسن مليسيا سجق دوا ميڠڬو لالو.
خطيجه عبدالله، 36، كتيک دتمو؞ي درومهڽ مڠاكو؞ي سوده ببراڤ تاهون بلياو تيدق مپدياكن ڤاكاين بهارو كڤد انقڽ اونتوق مپمبوت هاري راي عيدالفطري كران مسئله ميسكين تڬر.
كاتاڽ، ستياڤ هاري مريک لبيه مڠوتاماكن ڤربلنجا؞ن كڤد ڤپديا؞ن ماكنن كلوارڬ دان ڤرسكولهن امڤت درڤد ليم انقڽ.
”مريک (ڤندرما) برسيمڤاتي سلڤس ترباچ قيصه كميسكينن هيدوڤ كلوارڬ كامي يڠ ترڤقسا تيڠڬل دالم رومه همڤير مپمبه بومي دالم اخبار بارو٢ اين،“ كاتاڽ دسيني.
دوا ميڠڬو لالو، اخبار اين مپياركن كميسكينن هيدوڤ توجوه برانق ايت يڠ ترڤقسا تيڠڬل درومعه ڤوساک ارواح باڤاڽ يڠ براتڤ بوچور دان دينديڠ كايو رڤوت.
خطيجه بركات، سبلوم اين دي سوده مموهون ببراڤ كالي درڤد اڬينسي كراجا؞ن باڬي ڤمبينا؞ن رومه باوه سكيم ڤروڬرم ڤرومهن رعيت ترميسكين (PPRT)، نامون تيدق اد معلوم بالس.


text:
ريڤتيليا كيرا٢ امڤت ميتر ايت دكسن ترسڠكوت ڤد جاريڠ يڠ دڤاسڠ دوا براديق نلاين كيرا٢ ڤوكول 3 ڤتڠ.
منوروت نلاين ايت، موره بوسرا، 45، بركات، ڤد مولاڽ دي برسام اديقڽ ممبايڠكن اكن مرا؞يه ايكن بسر ستله جاريڠ يڠ دڤاسڠ دالم كأدا؞ن همڤير تڠڬلم.
”باڬايماناڤون اڤابيلا مڠڠكت جاريڠ ايت، كامي تركجوت دان ڤانيک منداڤتي سإيكور بوايا تمباڬ سبرت كيرا٢ 80 كيلوڬرم ترسڠكوت.
”كامي بردوا ممبرانيكن ديري ستله منداڤتي بوايا ايت سڤرتي سوده ماتي دان مڠمبيل كيرا٢ 30 مينيت اونتوق مناريق ريڤتيليا ايت كدالم ڤراهو،“ كاتاڽ كتيک دهوبوڠي اوتوسن مليسيا دسيني هاري اين.


text:
تردهولو، ڤرتوبوهن بوكن كراجا؞ن (NGO) كما؞نسيا؞ن ايت تله منريما سومبڠن واڠ توناي RM2,328.15 درڤد مهاسيسوا فاكولتي ڤراوبتن دان اوڤتومتري اونيۏرسيتي UCSI باڬڬي منونجوقكن سوليداريتي دان ممبري سماڠت كڤد مڠسا تراڬيدي منروسكن كهيدوڤن ماسيڠ٢.
منوروت ڤريسيدن MRA، دوكتور محمد داوود سليمان، ڤاسوقن كما؞نسيا؞ن MRA تله ڤون براد دڤالو سجق 2 اوكتوبر لالو باڬي مڠاڬيهكن ڤلباڬاي كلڠكڤن اساس ترماسوق ماكنن دان ا؞ير برسيه.
رعيت مليسيا يڠ ايڠين تروس مڠهولوركن سومبڠن كتابوڠ كما؞نسيا؞ن ڬمڤا بومي سولاويسي بوليه بربوات دمكين ملالو؞ي اكا؞ون Public Bank 39885 91608 اتاس نام Malaysian Relief Agency Foundation.
اونتوق معلومت لنجوت، بوليه مڠهوبوڠي تالين +60 13 455 7020 (محمد فاديل بهارالدين) اتاو +60 3 9174 4672 (ڤجابت MRA).
دالم ڤد ايت، نا؞يب چنسلور اونيۏرسيتي UCSI، ڤروفيسيور داتوق دوكتور خالد يوسف بركات، سومبڠن ايت مروڤاكن ريسڤون تربا؞يق مهاسيسوا اونيۏرسيتي بركنا؞ن دمي ممبنتو مڠسا ڬمڤا بومي دڤالو.


text:
راج مودا ڤرليس، توانكو سيد فائزالدين ڤوترا جمال اليل يڠ جوڬ مرڠكڤ يڠ دڤرتوا MAIPs بركنن برچمر دولي باڬي مپرهكن ڤراوتوسن لانتيقن ترسبوت.
كبرڠكتن بڬيندا دسمبوت اوليه ڤڠاره جابتن حال احوال اڬام إسلام ڤرليس (JAIPs)، دوكتور هزمن حسن.
حاضير سام مفتي، ڤروفيسور مديا داتوق دوكتور محمد عصري زين العابدين دان كتوا ڤڬاواي ايكسيكوتيف MAIPs، محمد نظيم محمد نور.
دالم تيته سلڤس مجليس ايت، توانكو سيد فائزالدين برهارڤ احمد سراج الدين داڤت ممبري سومبڠن ايديا سرتا منچورهكن ڤڠالمن سرتا كڤاكرن بلياو دالم ممڤركاساكن اينستيتوسي مسجد دنڬري اين سلاري دڠن داسر دان كهندق MAIPs.
سمنتارا ايت، منوروت محمد نظيم، MAIPs ممبوات كڤوتوسن ملانتيق احمد سراج الدين دالم ساتو ڤرسيدڠن ڤد 10 اوڬوس تاهون لالو.
بلياو ممبريتاهو، انتارا توڬس٢ اوتام امام بسر يڠ جوڬ برتڠڬوڠجواب كڤد ڤڠاره JAIPs اياله سباڬاي كتوا ڤنتدبير مسجد نڬري دأراو سرتا مڠاول سليا ڤڠوروسن دان مڠعيمارهكن مسجد٢ اوتام.
”مسجد اوتام اين اياله مسجد علوي دان مسجد توانكو سيد ڤوترا جمال اليل دكاڠر سرتا مسجد تراڤوڠ الحسين دكوالا ڤرليس.
”سلا؞ين ايت، مڠوروس حال احوال ڤڬاواي٢ مسجد دسلوروه نڬري، مڠوروس ڤلقسانا؞ن ڬاريس ڤندوان امام دان مسجد سلوروه نڬري.
”ڤرانن يڠ لا؞ين اياله ترليبت دالم اوروسن ڤڬاواي٢ دان اهلي جاوتنكواس قريه مسجد سلوروه نڬري، مڠاجر، كورسوس امام دان باچا؞ن دعاء،“ كاتاڽ.
احمد سراج الدين يڠ بركلولوسن اجازه سجان مودا شريعه دري اونيۏرسيتي إسلام مدينه عرب سعودي ايت، دلاهيركن دكامڤوڠ باتو همڤر ڤندڠ، قدح.
بلياو برتوڬس سباڬاي ڤڬاواي حال احوال إسلام جابتن كماجوان إسلام مليسيا (Jakim) سجق 2009 دان سكارڠ دتمڤتكن دJAIPs سباڬاي كتوا ڤنولوه ڤڠاره بهاڬين دعوه دان تكمير.
سبلوم اين، بلياو ڤرنه برتوڬس دجابتن اڬام إسلام ولايه (Jawi) ڤد 2012 سهيڠڬ 2016 سباڬاي كتوا ڤنتدبير دان كتوا إمام مسجد سيدنا ابو بكر الصديق، بڠسر.


text:
اين مروڤاکن ڤرچوباءن اکو دالم ممبنتوک ممبنتوق بلوڬ اکو منجادي بلوڬ برتوليسن جاوي دان بوکنله سواتو يڠ انيه کران باڽق بلوڬ ديلوءر سان منوليس دڠن توليسن دالم توليسن چينا اتاو توليسن هندو۔ اڤ يڠ ماهو دبڠݢاکن دڠن توليسن رومن يڠ سميمڠڽ دڤلوڤوري اوليه بڠسا دالم ايڤاير روم۔ کيت بوکن ڤڠيکوت مرك۔ بتول تك؟
توليسن جاوي باݢي اکو امتله اينده سكال۔ تيدق سام دڠن توليسن رومي اتاو رومن۔ کأيندهنڽ ممبوقتيکن کأݢوڠن تمدون عرب ڤد زمان داهولو۔ دان کران مويڠ اکو اد داره عرب مک سهاروسڽ اکو بربڠݢ دڠن توليسن سڤرتي اين۔
چوکوڤ اينتري اونتوق کالي اين۔ اکو ايڠين مڽامبوڠ دراما \"ڤاڠاكو سا يو\" ماراتون د استرو بلل۔ هارڤ اد يڠ سودي منورونکن كومن۔


text:
ڤوليسي، 22، ترلبيه دهولو مڠڬمڤركن ميديا سوسيال ايندونيسيا سلڤس ناماڽ يڠ ممباوا مقصود ڤوليس دسامن اڬينسي ڤڠواتكواسا؞ن ايندونيسيا ايت كران ممندو تنڤا ليسين.
دسباليق ناماڽ ايت، ڤوليسي تتڤ دكناكن سامن اوليه اڠڬوتا ڤوليس دري ايبو ڤجابت ڤوليس ڤاسوروان يڠ توروت تركجوت دڠن نام سبنر للاكي ترسبوت.
ڤوليسي سڤرتي نام كباپقنڽ رعيت ايندونيسيا يڠ دكنلي دڠن ساتو نام ممبريتاهو ڤيهق بركواس بهاوا دي مروڤاكن سأورڠ ڤكرجا بينا؞ن يڠ ميسكين دان منجادي تمڤت اهلي كلوارڬاڽ برڬنتوڠ هيدوڤ.
نامون دسباليق سامن ايت، ڤوليس ممباوا خبار ڬمبيرا بوات ڤوليسي اڤابيلا كتوا ايبو ڤجابت ڤوليس ڤاسوروان، AKBP رايديان قوقروسونو داتڠ كرومه بوروه بينا؞ن تربابيت بارو٢ اين دڠن مناوركن ڤكرجا؞ن دجابتن ترسبوت.
مندڠر بريتا ڬمبيرا ايت، ڤوليسي ترپات تيدق ممڤو مناهن ا؞ير ماتاڽ اڤاته لاڬي دي بوليه مولا بكرجا اثنين لالو.
“ساي امت ڬمبيرا، الحمدﷲ ساي سوده ممڤوپا؞ي ڤكرجا؞ن تريما كاسيه ڤوليس دان سموا يڠ ممبنتو ساي.
“نامون ساي اڬق سديكيت ڬمنتر كران تيدق ڤرنه بكرجا ددالم ڤجابت سبلوم اين،” كاتاڽ.


text:
بلياو يڠ منڠ تنڤا برتنديڠ باڬي ڤڠڬل 2017-2021 ايت سلڤس ڤناريقن ديري ڤنچابرڽ، تن سري انوار موسى، تروس مرومبق ستروكتور سكواد بولا سيڤق كبڠسا؞ن دڠن مڠعمومكن ماريو ڬوميز سباڬاي كتوا جورولاتيه هريما مليسيا مڠڬنتيكن داتوق أوڠ كيم سوي يڠ مڠمبيل اليه سكواد باوه 23 تاهون درڤد جورولاتيه براصل دري جرمن فرينک برنهرد.
ماله، تونكو اسماعيل جوڬ ماهو ‘ممبرسيهكن FAM’ دڠن ممينتا سوڤايا اكا؞ون بادن ايندوق ايت دا؞وديت اونتوق مڠتاهو؞ي ستاتوس كأواڠنڽ سلا؞ين مڠورڠكن ڤمبذيرن.
“انتاراڽ، اياله مڠورڠكن تناڬ كرجا يڠ تيدق ايفيكتيف دالم ڤرساتوان كران ساي ممرلوكن ڤكرجا يڠ بوليه ممبري سومبڠن دان منچادڠكن ايديا٢ يڠ برنس كڤد ساي،” كات تونكو اسماعيل دالم سيدڠ ميديا سلڤس كوڠكريس FAM ک-53، دسيني، بارو٢ اين.
سلا؞ين ايت، تونكو اسماعيل جوڬ ماهو منيڠكتكن كواليتي ڤڠاديل دالم ليڬا مليسيا دڠن منداڤتكن بنتوان سرتا ڤنددهن دري لوار نڬارا.
“جک ماهو منيڠكتكن موتو ليڬا، كيت بوكن هاڽ ممرلوكن ڤنيڠكتن تيكنولوڬي تتاڤي جوڬ ڤرلوكن كڤاكرن لوار،” كاتاڽ.
دڠن باريسن كڤيمڤينن بهارو، تونكو اسماعيل توروت ممينتا سموا يڠ دڤيليه مڠيكوت ممينتومڽ دان برسديا ڤد بيلا٢ ماس مميكول تڠڬوجواب دبريكن.
ترپات، باريسن كڤيمڤينن كالي اين ڤرلو ممبوقتيكن كوميتمن چوكوڤ تيڠڬي كران دتراجو؞ي اوليه تونكو اسماعيل يڠ ممڤوپا؞ي ۏيسي بسر دالم ممباڠونكن بولا سيڤق تانه ا؞ير.


text:
وانيتا ترسبوت دكنلي سباڬاي ديسي مرلينا امين دان فوتو ايت مماڤركن دي سدڠ مراوت ڤولوهن ايكور انجيڠ.
انجيڠ باڬي اورڠ إسلام اداله نجيس تتاڤي ديسي تتڤ ممبلاي دان منداكڤ حيوان ترسبوت سهيڠڬ تيمبول ڤلباڬاي ڤندڠن ڤرو دان كونترا دڠن اڤ يڠ دلاكوكن اوليه وانيتا ترسبوت.
تيدق كورڠ ڤولا يڠ مليمڤركن ڤندڠن سينيس دان كريتيکن ڤدس ترهادڤ تيندقنڽ ايت.
وانيتا ايت مڠوتيڤ انجيڠ ليار دان كوچيڠ يڠ بركليارن دجالن دكاوسن تمڤت تيڠڬلڽ دماتارم لومبوق لالو ممباواڽ ڤولڠ سرتا مراوت حيوان٢ ترسبوت سهيڠڬ ڤوليه.
دبلاكڠ رومه ديسي تـرداڤـت 26 ايـكـور انجيڠ تربيار دان كوچيڠ يڠ ‘منومڤڠ’ تدوه دان منداڤت كاسيه سايڠ دري سأورڠ وانيتا يڠ موره هاتي.
تنڤا مڠهارڤكن بـنـتـوان دري ڤـيهـق لـوار دي مـڠـلـواركن دويـت سـاكـوڽ اونتوق مـمـبـلـي ماكنن اونتوق انجيڠ دان كوچيڠ.
باڬايماناڤون كادڠ٢ اد جوڬ ڤندرما يڠ داتڠ ممبري سومبڠن بروڤا ماكنن حيوان دان ڤرالتن ڤمبرسيهن حيوان.
سـتـيـاڤ كالـي مــمــبــري مـاكـن كـڤـد انـجـيـڠ٢ ترسبوت ديسي اكن مرقمكن ڬامبر دان مپياركنڽ كدالم اكا؞ون فيسبوک ميليقڽ.
منوروتڽ دي بربوات دمكين سوڤايا موده باڬي مريک يڠ ايڠين مڠمبيل اتاو مميليهارا حيوان بركنان.
باڬايماناڤون ڬامبر٢ ترسبوت كمودينڽ منجادي ۏيرل دسببكن ‘كلاينن’ دان سسواتو يڠ اڬق ڬنجيل اڤابيلا سأورڠ وانيتا يڠ برتودوڠ لابوه بڬيتو مسرا سمبيل ممڬڠ دان ممبري ماكن انجيڠ٢ ترسبوت.
باڬي ديسي دي سوده ماسق دڠن كريتيقن دان ڤندڠن سينيس تراوتام دري اورڠ إسلام مڠناي تيندقنڽ ايت.
والاوڤون ڤرسوناليتيڽ مماكاي تودوڠ لابوه دي تيدق كيكوق مراوت دان منجاڬ انجيڠ٢ ترسبوت.
دي ممڤوپاي ڤندڠن سنديري مڠناي اڤ يڠ دلاكوكنڽ سجق ببراڤ لاما دهولو دان لڠسوڠ تيدق مڠمبيل ڤدولي كريتيکن اتاو سينديرن سينيس ترهادڤڽ.
باڬيڽ انجيڠ٢ ايت جوڬ اداله مخلوق اﷲ يڠ ڤرلو دجاڬ دان دسايڠي سباڬايمان مخلوق٢ لاين.
“سبنرڽ مـريـک يـڠ جـوڬ مـخلوق يڠ ايڠين هيدوڤ. مريک مخلوق يڠ دچيڤتا توهن. ڤد ماس اين اورڠ راماي دڠن موده مڠأيتكن سسواتو دڠن اڬام اد ممبريكن داليل٢ ترتنتو” كات ديسي كڤد ڤورتل دتيق كوم بارو٢ اين.
منوروتڽ دي مڠمبيل ڤندكتن بهاوا سڬالا يڠ دلاكوكنڽ اداله اوروسن ديريڽ دڠن اﷲ.
“اﷲ مها مڠتاهو؞ي سڬالا-ڬالاڽ دان ساي تيدق قيصه دڠن كريتيقن اتاو سينديرن ترهادڤ ديري ساي اڤابيلا ملاكوكن كرجا٢ اين.
“ايمان ساي عملن ساي ڤربواتن ساي اﷲ سبحانه وتعالى يڠ مها مڠتاهوي. ساي ڤرچاي اڤابـيـلا سـاي جـاڬ دان راوت انجيڠ كوچيڠ اتاو اڤ سـهـاج حـيـوان يڠ لوک مريک برذيكير اونتوق ساي” اوجرڽ.
ديسي ممبلنجاكن انتارا RP3 جوتا دان RP4 جوتا ستياڤ بولن اونتوق مپدياكن ماكنن كڤد 66 ايكور حيوان يڠ دڤليهاراڽ.
ماكنن انجيڠ دان كوچيڠ يڠ دسدياكنڽ اداله ناسي دان ايكن توڠكول ماناكالا سسكالي دبريكن كواه داڬيڠ.
ديسي يڠ براس بڬيتو سنڠ هاتي كتيک مراوت دان ممبري ماكن كڤد حيوان٢ اين مپيفتكن سموا ايت سباڬاي تراڤي كڤد ديريڽ يڠ ممبري كڤواسن دالم هيدوڤڽ.
مڠناي ايسو حلال حرام كتيک مپنتوه انجيڠ سڤرتي يڠ دڤركاتاكن اورڠ راماي دالم Facebook، ديسي بركات دي سريڠ مپامق دڠن اير دان تانه ستياڤ كالي ترسنتوه دڠن حيوان ايت سڤرتي يڠ دسارنكن اوليه اڬام إسلام.
وانيتا برڤورده منجاڬ انجيڠ
ڬامبر سأورڠ وانيتا دلومبوق يڠ مماكاي تودوڠ لابوه سمبيل ممڬڠ انجيڠ كيني منجادي ڤربينچڠن هاڠت دلامن سوسيال فيسبوک.
وانيتا ترسبوت دكنلي سباڬاي ديسي مرلينا امين دان فوتو ايت مماڤركن دي سدڠ مراوت ڤولوهن ايكور انجيڠ.


text:
دالم ساتو کپاتا؞ن دکلوارکن دسيني، TLDM ممعلومکن، نلاين تربابيت، تن اه سيڠ، 40-هن دسلامتکن اوليه کريو کاڤل KD سري اندرا سقتي يڠ ملاکوکن اوڤراسي دکاوسن برهمڤيرن.
منوروتڽ، کجادين برلاکو ڤد کيرا٢ ڤوکول 8.55 ڤاڬي هاري اين سوقتو KD سري ايندرا سقتي براد کيرا٢ 30 ميتر دري بوت نلاين برکنا؞ن.
”سماس کجادين، دوا اڠڬوتا KD سري ايندرا سقتي تله تردڠر جريتن اورڠ ممينتا تولوڠ دان ترنمڤق سأورڠ نلاين جاتوه کدالم لا؞وت دلمبوڠ کانن کاڤل.
”اڠڬوتا برکنا؞ن سرتا مرتا ممبوات loud alarm vocal دان کواترمستر کاڤل ڤيکا دڠن عشارت ترسبوت تله مڠمبيل تيندقن ڤنتس دڠن منچمڤقکن بويا ڤپلامت دري ڬلادق تمبتن دان ممعلومکن کڤد ڤڬاواي برتوڬس هارين (PBH).
”PBH سرتا مرتا مڠارهکن دوا ڤپلامت کاڤل يڠ براد دتمڤت کجادين ترجون دري ڬلادق تمبتن اونتوق مپلامتکن مڠساو،“ جلس کپاتا؞ن ايت دسيني، هاري اين.
تمبه کپاتا؞ن ايت، مڠسا برجاي دسلامتکن اوليه کدوا-دوا ڤپلامت دباوا نا؞يق کأتس کاڤل سبلوم دبريکن راوتن کچمسن.


text:
كتوا ڤوليس دا؞يره شاه عالم اسيستن كوميسيونر بهارالدين طيب بركات، كسموا سوسڤيک يڠ دتاهن ترديري درڤد 38 للاكي دان سأورڠ وانيتا، برعمور 17 دان 35 تاهون.
”كيت برجاي ملومڤوهكن امڤت ڬيڠ چوري موتوسيكل يڠ اكتيف ملاكوكن جنايه ايت سجق اخير تاهون لالو دالم ببراڤ سيري سربوان دسكيتر شاه عالم، سڤنجڠ مچ دان اڤريل لڤس.
”مريک اين مپاسركن موتوسيكل يڠ دلتقكن دكاوسن ڤرومهن فلت دان ڤڠساڤوري كران موده باڬي مريک اونتوق ملاريكن كندرا؞ن بركنا؞ن،“ كاتاڽ كڤد ڤمبريتا دسيني، هاري اين.
امڤت كومڤولن ايت اياله ڬيڠ مت روڤي، توتوق جرم، سايوتي دان بابڠ.


text:
منتري ڤرتاهنن، داتوق سري هشام الدين تون حسين بركات، هوسڤيتل يڠ منلن كوس RM550 جوتا هيڠڬ RM600 جوتا يڠ دباڠونكن دڠن ڤيهق BP Healthcare Group يڠ بركونسيڤكن كرجاسام عوام-سواستا دكاوسن سلواس همڤير 29,000 ميتر ڤرسڬي.
منوروت يلباو، هوسڤيتل ايت اكن مپدياكن كمودهن ڤوليكلينيک ڤاكر ڬرياتريک يا؞يت بيدڠ كڤاكرن ڤساكيت ورڬ امس، سرتا كڤاكرن لا؞ين سڤرتي جنتوڠ دان ريسڤيراتوري، يورولوڬي دان neuropsikiatri.
”ڤمبينا؞ن هوسڤيتل ۏيترن ATM اين اداله باڬي ممنوهي اسڤيراسي دان كڤرلوان ۏيترن ATM سنديري جوڬ سباڬاي مانيسفيستاسي ڤرهرڬا؞ن دان ڤڠيعترافن ترهادڤ جاس، كريڠت دان ڤڠوربانن ۏيرتن ATM.
”هوسڤيتل اين دتوبوهكن باڬي ممستيكن اوسها منجاڬ كصيحتن يڠ برتروسن دالم كالڠن ۏيترن ATM سنتياس دبري ڤنكنن خصوص،“ كاتاڽ.
بلياو بركات دمكين دالم سيدڠ اخبار سلڤس ملاوت تاڤق ڤمبينا؞ن هوسڤيتل ۏيترن ATM، دكيم ڬوا ڤرماي، جالن تمبون، دسيني هاري اين.
يڠ توروت حاضير منتري بسر، داتوق سري دوكتر زمبري قادر، ڤڠليما اڠكتن تنترا، جينرل تن سري راج محمد افيندي راج محمد نور، ڤڠليما تنترا دارت، جينرل داتوق سري ذوالكيڤلي قاسم دان كتوا ستيا؞وسها كمنترين ڤرتاهنن، داتوق سري عبدالرحيم محمد رضزي.


text:
كتوا ڤڠاره جابتن كرجا راي داتوق سري اينجينيار روسلن مد طه بركات ڤروجيک ايت برتوجوان مڠڬنتيكن ستروكتور جمبتن كلولي سديا اد برايكوتن بيلڠن ترافيک يڠ ملالوي كمودهن ايت ساڠت تيڠڬي.
كاتاڽ ڤمبينان جمبتن سڤنجڠ 24 ميتر ايت جوڬ دلقساناكن سلڤس مڠمبيل كيرا كجادين بنجير يڠ كرڤ برلاكو دكاوسن ايت سهيڠڬ مڠعاقبتكن ستروكتور جمبتن منجادي رتق.
”ڤروجيک ترسبوت اكن ممولاكن كرجا هاري اين دان دجڠک سياڤ سڤنوهڽ ڤد 13 مي 2020 سلڤس منمڤوه فاسا ڤمبينان سلاما 24 بولن.
”ڤمبينان جمبتن بهارو يڠ ممڤوپاي دوا لوروڠ دوا هالا ايت دهارڤ داڤت ممبري كسليسان دان كسلامتن كڤد ڤڠڬونا سلاين مماچو ايكونومي ڤندودوق ستمڤت“ كاتاڽ كتيک براوچڤ مراسميكن ڤرمولان كرجا ڤروجيک جمبتن دسيني هاري اين.
يڠ توروت حاضير چالون باريسن ناسيونل (BN) باڬي كروسي هولو لاڠت عزمن احمد سرتا چالون BN اونتوق كروسي ديوان اوندڠن نڬري (DUN) سمپيه دان دوسون توا داتوق جوهن عبدالعزيز دان محمد زين عيسى.


text:
مسكيڤون كجايا؞ن دالم بيدڠ اكادميک منجادي ساله ساتو متلامت ستياڤ ڤنونتوت ايت، نامون باڬي مس نور ديانا ميور وازير، 20، بلياو برتيكد اونتوق ممڤراوليهي ڤڠالمن دالم ڤلباڬاي بيدڠ يا؞يت اكادميک دان جوڬ كوكوريكولوم كتيک برڬلر ڤنونتوت اونيۏرسيتي.
باڬي ڬاديس براصل دري شاه عالم، سلاڠور اين، مهاسيسوا ڤرلو منروک ڤلواڠ اونتوق منداڤتكن ڤلواڠ دان ڤڠالمن سباپق موڠكين كتيک بلاجر دأونيۏرسيتي، تيدق سڤرتي دسكوله يڠ هاڽ ڤرلو مڠواسا؞ي بيدڠ اكادميک.
“باڬي ساي سلا؞ين ممبري تومڤوان كڤد ڤلاجرن، مهاسيسوا جوڬ ڤرلو منچاري ڤڠالمن سباپق موڠكين دڠن مليبتكن ديري دالم اكتيۏيتي برڤرساتوان سوقتو بلاجر دمنارا ڬاديڠ كران مهاسيسوا كيني ڤرلو مڠواسا؞ي ڤلباڬاي بيدڠ دان سربا بوليه،” كات ڤنونتوت سميستر تيڬ كورسوس ديڤلوما كومونيكاسي مسسا دأونيۏرسيتي تيكنولوڬي مارا (UiTM) چاوڠن ملاک كمڤوس الور ڬاجه اين.
والاوڤون مڠالمي ببراڤ مسئله كصيحتن يا؞يت ساكيت تولڠ بلاكڠ، اسما دان الرڬي، انق كدوا درڤد امڤت اديق-براديق ايت سريڠ حاضير ككلس سكيراڽ تيدق مڠهادڤي سبارڠ مسئله كصيحتن.
ماله بلياو توروت مليبتكن ديري دالم بيدڠ كوكوريكولوم يا؞يت منجادي يڠ دڤرتوا كلب كومونيكاسي ميديا (Komed) دان اهلي كلب سيلت-دو يا؞يت ڬابوڠن سيلت اولهراڬ دان تيكواندو.


text:
نور اتيقه ذوالكيڤلي، 27، سلاكو اورڠ كنا سامن (OKS) مڠاكو تيدق برساله ملاكوكن ڤربواتن اتي دسبواه رومه دتامن سريس سينر، سڬمبوت دسيني كيرا٢ ڤوكول 12.30 تڠه هاري، 17 اڤريل لالو.
وانيتا يڠ سوده بركهوين ايت ددعوا مڠيكوت سيكشن 29(1)(e) اكتا كباجيقن حيوان 2015 دان بوليه دحكوم دباوه سيكشن 29(1) اكتا سام يڠ ممڤراونتوقكن حكومن دندا مكسيموم RM100,000 اتاو ڤنجارا تيدق لبيه تيڬ تاهون اتاو كدوا-دواڽ.
ڤندعوا؞ن دكنداليكن اوليه ڤڬاواي ڤندعوا، هسيه موسى دري جابتن ڤرخدمتن ۏيترينر ولايه ڤرسكوتوان ماناكالا نور اتيقه يڠ بكرجا سباڬاي كورديناتور دسبواه شريكت لوڬيستيک تيدق دواكيلي ڤڬوام.
حاكيم مانيرا محمد نور ممبنركن ترتودوه دأيكت جامين RM3,000 دڠن سأورڠ ڤنجامين دان منتڤك 14 نوۏيمبر اين اونتوق سبوتن كيس باڬي لانتيقن ڤڬوام.
تردهولو، ڤڬاواي ڤپياست دري جابتن ڤرخدمتن ۏيترينر ممعلومكن تيڬ درڤد انم ايكور كوچيڠ ايت دداڤتي تله ماتي.


text:
منوروت ايستري مندياڠ يا؞يت فين لو کڤد سبوه ڤورتل بريتا تمڤتن، ڤلاکون ۏيترن براوسيا 68 تاهون ايت تله دماسوقکن کهوسڤيتل سجق اثنين لالو ستله تاهڤ کصيحتن چن مروسوت تروق.
”ڤد اولڽ نمڤق سڤرتي تيدق بڬيتو سيريوس دان کامي فيکيرکن دي اکن کمبالي ستابيل سرتا سمبوه سڤرتي سديا کالا،“ ممتيق کپاتا؞نڽ.
واتق بيبيق کيم نيو يڠ ددوکوڠ اوليه چن چوکوڤ دکنلي سهيڠڬ سيتکوم بابا پوپا برجاي منچاتت سجاره دالم مليسيا بوک اوف ريکود س سباڬاي سيري کوميدي ڤاليڠ لاما دسيارکن دنڬارا اين.
دسمڤيڠ واتق لاکونن چن يڠ مشهور، ساتو لاڬي کارکتر يڠ توروت سام مڠچڤ کمشهورن اياله واتق اه چيم، کاون کڤد بيبيق کين نيو دڬالس اوليه چي هود سيوڠ، يڠ تله منيڠڬل دنيا ڤد 2011.
ڤوڤولاريتي لوار بياس يڠ درا؞يه ڤروڬرم ترسبوت بوکن سهاج ممبوک مات ڤندودوق مليسيا اکن کوجودن ايتنيک مينوريتي ترسبوت، سکالي ڬوس ممڤرکنلکن بودايا ميليق قوم ڤرانقن ايت کسلوروه ڤلوسوق تانه ا؞ير.
دتربيتکن سباپق 509 ايڤيسود اونتوق سيارن TV1 اوليه اورڬانيساسي ڤپيارن ميليق کراجا؞ن يا؞يت راديو تيليۏيشن مليسيا (RTM)، سيتکوم ترسبوت مولا منمو؞ي ڤنونتون سکيتر ليوات 80-هن سبلوم دتمتکن ڤد اول ايرا ميلينيوم (2000).


text:
Morfofonemik bahasa Melayu dialek Hamparan Perak
Date2015-03-28
Author
Harahap, Anwar Ahmad J.
MetadataShow full item record
Abstract
Skripsi ini berjudul “Morfofonemik bahasa Melayu dialek Hamparan Perak”. Adapun yang menjadi permasalahan didalam skripsi ini adalah : (1) apa saja jenis morfofonemik afiksasi dalam bahasa Melayu dialek Hamparan Perak, (2) bagaimana proses kaidah morfofonemik bahasa Melayu dialek Hamparan Perak, (3) apa fungsi dan nosi morfofonemik bahasa Melayu dialek Hamparan Perak. Tujuan penelitian ini adalah untuk (1) mendeskripsikan jenis morfofonemik afiksasi bahasa Melayu dialek Hamparan Perak, (2) mendeskripsikan proses kaidah morfofonemik bahasa Melayu dialek Hamparan Perak, (3) mendeskripsikan fungsi dan nosi morfofonemik bahasa Melayu dialek Hamparan Perak. Teori yang digunakan adalah teori morfologi Chaer (2008) dan Ramlan (2009). Metode yang digunakan adalah metode deskriptif. Dan hasil yang didapat adalah jenis morfofonemik afiksasi (1) pemunculan fonem ada enam afiks yang terdiri dari tiga prefiks dan tiga konfiks. Adapun tiga prefiks tersebut yaitu /me-/, /be-/ dan /te-/, tiga konfiks tersebut yaitu /be-an/, /pe-an/ dan /ke-an/. (2) pelesapan fonem ada dua afiks yang terdiri dari satu prefiks dan satu konfiks. Adapun satu prefiks tersebut yaitu /ber-/, satu konfiks tersebut yaitu /per-an/. (3) peluluhan fonem ada satu afiks yaitu prefiks. Satu prefiks tersebut yaitu /me-/. (4) perubahan fonem ada satu afiks yaitu /N-/. (5) pergeseran fonem ada dua afiks yaitu sufiks. Dua sufiks tersebut yaitu /-an/ dan /-i/. Kaidah morfofonemik ada enam afiks yaitu enam prefiks tersebut yang terdiri dari /meN-/, /beN-/, /peN-/, /di-/, /te-/ dan /se-/. Afiks-afiks bahasa Melayu dialek Hamparan Perak yaitu prefiks, infiks, sufiks dan konfiks memiliki masing-masing fungsi dan nosi/arti yang dapat menimbulkan beberapa makna setelah melekat pada kata dasar.سكريفسي اين برجودول "مورفوفونيميك بهس ملايو ديالك همفران فراك". ادفون يڠ منجدي فرمسلهن ديدلم سكريفسي اين ادله : ( ۱) اف سجا جنيس مورفوفونيميك افيكساسي دلم بهس ملايو ديلك همفران فراك, ( ۲) بغيمن فروسس كايده مورفوفونيميك بهس ملايو ديلك همفران فراك, ( ۳) افا فوڠسي دان نوسي بهس ملايو ديلك همفران فراك. توجوون فنليتين اين ادله ونتوك ( ۱) مندسكرفسيكان جنيس مورفوفونيميك افيكساسي بهس ملايو ديلك همفران فراك, ( ۲)مندسكرفسيكان فروسس كايده مورفوفونيميك بهس ملايو ديلك همفران فراك, ( ۳)مندسكرفسيكان فوڠسي دان نوسي بهس ملايو ديلك همفران فراك. ااير ( ۲۰۰۸ ) دان رملان ( ۲۰۰۹ ). متود يڠ دڬوناكن متود ݘ وناكن ادله توري ݢ توري يڠ د دسكرفتيف. دان هاسيل يڠ ددافت ادله جنيس مورفوفونيميك افيكساسي ( ۱) فمونچولن فونم اد انام افيكس يڠ تردير داري تيڬا فرفيكس دان تيڬا كونفيس. ادافون تيڬا فرفيكس ترسبوت -an/ دان /an-be/, /an-pe/ تيڬا كونفكس ترسبوت ياايتو ,/te-/ دان /me/, /-be-/ ياايتو ۲) فلسافان فونم اد دوا افيكس يڠ ترديري دري ستو افيكس دان ستو كونفيكس. ) ./ek (۳ ) ./an-per/ ستو كونفيكس ترسبوت ياايتو ,/ber-/ ادافون ستو فرفيكس ترسبوت ياايتو ٤) فروبهان ) ./me-/ فلولوهان فونم اد ساتو افيكس ياايتو فرفيكس. ساتو فرفيكس ياايتو ٥) فرڬسران فونم اد دوا افيكس ياايتو سوفيكس. دوا ) ./N-/ فونم اد ساتو افيكس ياايتو كاايده مورفوفونيميك اد انام افيكس ياايتو انام فرفيكس ./-i/ دان /-an/ سوفيكس ياايتو افيكس- ./se-/ دان ,/meN/ ,/-beN/ ,/-peN/, /-di/, /-te-/ ترسبوت يڠ رديري داري iii افيكس بهس ملايو ديلك همفران فراك ياايتو فرفيكس, اينفيكس, سوفيكس, دان كونفيكس مميلكي ماسيڠ-ماسيڠ فوڠسي دان نوسي/ارتي يڠ دافت منيمبولكن ببراف مكنا ستله ملكات فادا كاتا داسر


text:
ڤرتام، اکو ماسيه راس سديه دان سايو کران اکو تق داڤت برتمو دڠن اللهيرحم ججاي اتاو ازهر بين رمل۔ چوما صلاة جنازه غاءب، الفاتحة داڤت کو سدكهكن دان باچاءن يس داڤت کو باڬ۔ انشه الله۔ اکو تاو دي امت ساڠت ايڠين برتمو کو هيڠݢ ساعت اخير سوقتو ارواح براد د كوچهيڠ۔
كدوء، اکو کنا کينا ڤولا ڤرݢي ک كودت دان کوتا مارودو يڠ سڤاتوتڽ سڤاتوتڽ هاري ن اکو ماسيه برچوتي هيڠݢ هوجوڠ ميڠݢو ن۔۔ سسواتو يڠ ممبوسنکن بوکن لاݢي ڤون سوده ايڠين مڽياڤکن کرجا دري رومه ساهاج۔
ڤرݢي که تق ڤرڬ؟ نمڤقڽ کنا کينا بوات کڤوتوسن سݢرا له۔ تاڤي سبلوم تو سامبوڠ تيدور داهولو۔ ساتو لاڬ، اکو سڤاتوتڽ سڤاتوتڽ اکو ڤرݢي ک کوالا لومڤور۔۔۔۔ هوهوهوهو
سلامت بکرجا بوات يڠ كرج۔۔۔ دان اکو ماسيه برچوت۔۔۔۔


text:
ئمبر NGOs ددالم فماهمن مشريكة اي تردافت كدوا- دوا معلومتث يأيت فوسيتيف دان نيئا تيف منوروت معلومات دان فغالمن يغدفراوليه اي كندي بركات كن اوليه ستغه اوراغ بهواسث مريك ايت اداله كومفولن يغ ترفاكي دغن ايكولوجي دان دغن نية يغ ترتيغئي اونتوق بكريجا اونتوق مشريكة تتافي اداجوئ باثق اوراغيغ مغغكفكن اكن مريك ايت اداله كومفولن موب اوفهن دان فغهالغ كمعموران دان فواق يغ مندافتكن اكن دويت درفدلوارنئري اونتوق مموسنهكن اكن نئرا اتوفواق يغ مندافتكن اكن دويت درفد كفيتاليس دان لأين-لأينث مك افكه يغدمقصودكن دغن NGOs ؟
ادافون دتهأيلاند تردافت باثق كومفولن دان فرتوبوهن NGOs يغدتوبوهكندي مريك اداله فرتوبوهن يغ بوكن ايجينسي كراجأن مريك تيدق مغمبيلكن اكن كأونتوغن مريك تيدق مندسكريميناسيكن اكن قوم دان ائام بهكن اونتوق مغمبيلكن اي اكن بهائين ددالم مثلسيكن مساله دسوسيال دان مثلسيكن اي اكن مساله كمسكينن دان مثلسيكن اي اونتوق منيغكتكن اكن كواليتي هيدوف اوراغ دان مثلسيكن اي اكن مساله فنديديقكن دان ممبنتوكن ددالم فمباغونن نئرا ادافون مساله- مساله يغ برلاكوي كراجأن ممفوثأي داسردان جالن اونتوق مثلسيكندي
تتافي ممكين اداككاغن دري سئي ككوراغن كاكي تاغن دان اغئاران اونتوق مثلسيكن مساله ايت اوليه ايت، كراجأن تيدق دافت مثلسيكن مساله دغن خارا يونيلاترال.
سكاراغ دويلايه سمفادان سلاتن اداباثق كومفولن ” NGOs ” يغ برئرقكن سمأدا كومفولن يغدتوبوهكندي ددالم نئري دان دلوارنئري مريك مأوسهاكن اونتوق ممبنتواونتوق مثلسيكن مساله دويلايه سمفادان سلاتن تتافي بنتوان NGOs يغ داتغ دكاواسن ويلايه سمفادان سلاتن مريك تله مميليهكن اونتوق مننتغكن اكن فروخيك فمباغونن ايكونومي ويلايه سمفادان سلاتن دغن مغهاسوتكن اي اكن اوراغرامي اونتوق برتنديغكن اكن كراجأن سفرت فروخيك اونتوق ممبيناكن لوجي تنائ اراغ باتو تيبا دان مريك ممبنتوكن اكن فساله اتويغ ترتودوه ددالم كيس- كيس كسلامتن دويلايه سمفادان سلاتن دغن منخيفتاكن اي اكن معلومات يغ فلسودان منودوهكن اي اكن فئاواي-فئاواي كراجأن بهوامريك ايت برسيقساكن اي اكن يغ ترتودوه دان
ترفقساكن اي اكندي اونتوق مغاكوي دان منودوهكن اي اكن فئاواي – فئاواي كراجأن بهوامريك ايت بربواتكن دغن برلبيه- لبيهن سهيغئ يغ ترتودوه اتومساله ماتي اي فد كتيك برتغكفكن اكندي دان لائي منودوهكن اي اكن فئاواي- فئاواي كراجأن تيدق برحرمتكن اي اكن تمفت برعبادة بائي ائام اسلام دان ملغئركن اي اكن حق كانق- كانق دان فرمفوان دان يغ بارو-بارواين، كومفولن فرتوبوهن فالغ ميره انتارا بغسا براوسهاكن اي اونتوق منخاري جالن اونتوق ممبنتوكن اكن فنجاهت يغ مثاكيتيكن اي اكن اوراغيغ تيدق برساله يغ اداله اي منجادي انخامن بائي كسلامتن نئرا دان ممبنتوكن مريك ايت فد حال مموليهكن اكن اوراغ يغ ئانس يغ محكومكن اوليه محكمه اكندي اكن بهواسث مريك ايت اداله اوراغيغ برساله منوروت بوقتيث مك ادافرسؤالنث بهوا ” NGOs ” يغ داتغ اونتوق برئرق دويلايه سمفادان سلاتن افكه توجوان دان متلامتث؟ يغ مريك ايت برفيليهكن اونتوق ممبنتوكن ددالم حال فموليهن بائي يغ ترتودوه دان مساله دان مغهالغكن اي اكن عمالن كراجأن يغ برئنتي اي درفد ممبنتوكن اكن اوراغ يغ تيدق برساله يغ ترججسكن درفد فربواتن فثامون.....


text:
Cari Blog Ini
- Dapatkan pautan
- Google+
- E-mel
- Apl Lain
ساي تق راس اد اورڠ اكن داتڠ دان باچ لامن ويب ساي دڠن كرڤ، كران ڤڠهوس ساي ترلالو كرڤ تورون والاوڤون كادڠ كالا اياڽ ناءيق. كبڽقان وقتو اي تورون، سموا ساله لامن ويب سنديري يڠ ڤاكاي CPU ڤڠهوس ملبيهي حد.
نامون، اورڠ يڠ ممباچ لامن ويب اين اكن ڤراسن يڠ مريك تيبا د هلامن اونتوق مميليه بهاس، بربيذا دڠن سبلوم اين د مان ڤيليهن كاتڬوري اكن دڤاڤركن. حال اين كران ساي تله برڤينده كلوار درڤد ڤڠهوسن ڤرچوما دان كيني مڠڬوناكن blogger، دان ساي سداڠ منتڤكن تتڤن اونتوق مڠڬوناكن دوماءين يڠ سام اونتوق كدوا-دوا بهاس ملايو دان بهاس ايڠڬريس. سبلوم اين، اياڽ تيدق بوليه دلاكوكن د ڤڠهوسن ڤرچوما كران اي تق بنركن سوبدوماءين اونتوق دتوجوكن كڤد ڤڠهوسن يڠ بربيذا، ساي ڤرلو ڬوناكن كسلوروهن دوماءين اونتوق سبواه ڤڠهوسن كران ڤڠوروسن دوماءين دسراهكن كڤد ڤڠوروسن ڤڠهوسن.
كيني، د blogger، تياد كتتڤن سبڬيتو. ساي بوليه تتڤكن تروس ڤد ڤڠوروس دوماءين ساي. ساي بوليه تتڤكن سوبدوماءين اونتوق دتوجوكن كڤد لامن ويب بربيذا. سوبدوماءين بهاس ايڠڬريس، en.mnh48.com سبنرڽ منوجو ك اره لامن ويب بلوڬسڤوت يڠ ساي بارو چيڤتا د mnh48mail.blogspot.com مانكالا سوبدوماءين بهاس ملايو، ms.mnh48.com منوجو ك اره لامن ويب يڠ اندا سداڠ باچ، يڠ سبنرڽ لامن ويب بلوڬسڤوت يڠ لاما دتيڠالكن تتاڤي كيني دبڠكيتكن سمولا ايايت muhdnurhidayat.blogspot.com .
ساي جوڬ تله منداڤتكن سمولا كسموا ارتيكل بهاس ايڠڬريس درڤد ڤڠهوسن ڤرچوما، نامون اياڽ تله لاري دري فورمت اصل كران ارتيكل ايت سمواڽ دتوليس اونتوق مڠڬوناكن ڤلوڬين Wordpress. ساي ڤرلوكن ماس اونتوق منجيجق سمولا كسموا جدوال، ڬمبر دان لاين٢ يڠ هيلڠ دان موات ناءيق ك دالم blogspot. اڤابيلا ساي منوليس دالم blogspot مان٢ بهاس، ساي اكن چوبا اونتوق توروت كمسكيني دالم blogspot اونتوق بهاس يڠ لاين.


text:
دتيق برسجاره ايت دسقسيكن اوليه كتوا ڤڠاره كمنترين ڤنديديقن تيڠڬي داتين ڤادوک اينجينيار دوكتور سيتي حميسه تڤسير دداترن كومڤليک س كجوروتران توانكو عبدالحليم معظم شاه منروسي سيارن لڠسوڠ يڠ دڤنچركن دري اڬينسي ڤنروكان اڠكاس لڤس جڤون (JAXA) يڠ توروت دحاضيري نايب چنسلور UiTM ڤروفيسور ايميريتوس داتوق دوكتور حسن سعيد.
توروت براد دJAXA مپقسيكن دتيق ترسبوت اياله ديكن فاكولتي كجوروتران ايليكتريک ڤروفيسور اينجينيار دوكتور محمد ناصر طيب دان كتوا ڤروجيک UiTMSAT-1 ڤروفيسور دوكتور محمد حزايمي جوسه.
منوروت سيتي حميسه ڤروجيک نانو ساتليت يڠ دچيڤتا UiTM مروڤاكن ڤروڬرم ڤمباڠونن يڠ ممبڠڬاكن دالم ايندوستري اڠكاس لڤس.
”دڠن اوسها يڠ دلاكوكن UiTM اين سچارا تيدق لڠسوڠ مڠڬالقكن اونيۏرسيتي لاين منچيڤتا ڤروجيک سڤرتي اين دالم مرنچقكن لاڬي بيدڠ كاجين اڠكاس.
”نامون ڤپليديقن سڤرتي اين تيدق بوليه برڬنتوڠ كڤد كراجان سمات-مات دان ممرلوكن بنتوان سرتا سوكوڠن درڤد ايندوستري ڤنديديقن“ كاتاڽ كڤد ڤمبريتا دسيني سمالم.
ڤد 29 جون لالو UiTM منچيڤتا سجاره اڤابيلا منجادي اينستيتوسي ڤڠاجين تيڠڬي (IPT) عوام ڤرتام دنڬارا اين يڠ ملنچركن نانو-ساتليت UiTMSAT-1.
UiTMSAT-1 مروڤاكن حاصيل ڤروجيک كرجاسام ڤاسوقن اونيۏرسيتي ايت يڠ دواكيلي شزانا بشيره محمد زكي دان محمد حصيف عزامي دڠن ڤاسوقن دري بوتن دان فيليڤينا دباوه ڤروڬرم Joint Global Multi-Nation (BIRDS-2).


text:
تيمبلن ڤڠروسي سوروهنجاي ڤيليهنراي (SPR) تن سري عثمان محمود بركات مريک تيدق سهاروسڽ منوڠڬو هيڠڬ ساعت٢ اخير اونتوق بربوات دمكين برايكوتن كأداى چواچ يڠ دجڠک هوجن وقتو ڤتڠ.
SPR جوڬ ممينتا سوڤايا ڤڠوندي داڤت ممبوات سيمقن دفتر ڤميليه مريک لبيه اول سبلوم كلوار مڠوندي ترماسوق دڤورتل راسمي SPR يايت www.spr.gov.my“ كاتاڽ.
بلياو بركات دمكين دالم سيدڠ اخبار منينجاو ڤروسيس سيمقن ايسي ڤتي اوندي دان اڬيهن ڤرالتن مڠوندي كڤد كتوا تمڤت مڠوندي دكومڤليک س ڤنتدبيتن دايره ڤورت ديكسن دسيني سمالم.
يڠ توروت حاضير ستياوسها SPR محمد الياس ابو بكر.
دالم ڤركمبڠن بركايتن عثمان ممبريتاهو كڤوتوسن PRK ڤرليمن ڤورت ديكسن دجڠک اكن دكتاهوي سليوات-ليواتڽ ڤوكول 10 مالم اين.


text:
اڤاكه ايت Minetest ؟!
موڠكين اين كالي ڤرتام اندا دڠر تنتڠ Minetest... اتاو موڠكين تيدق. اڤڤون، بيار ساي باڬيتاهو اڤاكه ايت Minetest.
Minetest اياله ڤرماءينن دان اينجين ڤرماءينن بوكسل ڤرچوما، برسومبر تربوك. اياڽ بوليه دكمبڠكن دان اندا بوليه مڠاول ڤرماءينن دان انجين ترسبوت. كادڠ-كالا، اي دڬوناكن اوليه مريك يڠ ايڠينكن الترناتيف كڤد Minecraft.يڠ سميمڠڽ مهل، تتاڤي كبياساانڽ Minetest.دڬوناكن اوليه مريك يڠ ميمڠ ايڠين ممبوات ڤرماءينن مريك سنديري.
Minetest سنديري اياله سبواه اينجين ڤرماءينن بوكسل، ممباواكن ڤرماءينن لالاي (default game) دڠن نام يڠ سام. اندا بوليه مڠوبه سواي سيسوك هاتي كران ڤنجانان ڤتاڽ ساڠت لواس. اندا جوڬ بوليه منچيڤتا ڤرماءينن، اتاو مماسڠكن ڤرماءينن لاين يڠ دچيڤتا اوليه كومونيتي Minetest، جك تيدق ايڠين ڬوناكن ڤرماءينن لالاي.
اونتوق منمبه فوڠسي ڤرماءينن، اندا بوليه چيڤتا اتاو ڤاسڠكن مودس يڠ دتوليس مڠڬوناكن بهاس لوا (lua). سينتكسڽ اڬق موده، مودس ريڠكس بوليه دسياڤكن دالم ماس سهاري، والاوڤون مودس يڠ لبيه مندالم ڤرلوكن ماس يڠ لبيه لاما اونتوق دسياڤكن. ساي سنديري جوڬ سداڠ ممبوات ببراڤ مودس، والاوڤون ساي هاڽ اكن منربيتكن مودس ساي اڤابيلا اياڽ سسواي دڬوناكن اوليه سموا.
درڤد لامن ويب مريك ترتوليسڽ، Minetest اياله اينجين ڤرماءينن دان ڤرماءينن بلوق بكس ڤاسير (sandbox) دڠن دنيا يڠ همڤير تياد باتسن، داينسڤيرسيكن اوليه InfiniMiner، Minecraft، دان يڠ سوقتو دڠنڽ. Minetest بوليه دداڤتي سچارا ناتيف اونتوق Windows دان OS X دان جوڬ GNU/Linux سرتا Android دان FreeBSD. اياڽ ڤرايسين بيبس (free/libre) دان برسومبر تربوك، دتربيتكن د باوه ليسين LGPL 2.1 اتاو سلانجوتڽ.
اندا بوليه باچ تنتڠ Minetest دالم بهاس ايڠڬريس دكت لامن ويب مريك
.
ممندڠكن ساي ساڠت سوككن اينجين دان ڤرماءينن اين، ساي ممبوات كڤوتوسن اونتوق ممبوات لامن ويب (بلوڬ) براسيڠن اونتوقڽ، دان بوكنڽ مڽومبتڽ ك دالم لامن ويب ڤريبادي ساي، اندا بوليه ڤولڠ ك لامن ويب ڤريبادي ساي د سيني
.


text:
منتري بسر، داتوق سري مخريز محضير بركات، ڤرسياڤن راڤي ڤرلو دلاكوكن دالم مپدياكن ڤوست ڤميندهن، ماكنن دان بارڠن كڤرلوان هارين لا؞ين يڠ سچوكوڤڽ كڤد مڠسا بنجير دسمڤيڠ ممستيكن كسلامتن مريک ترجامين.
”ڤوست اينفورماسي يڠ براوڤراسي 24 جم تله دبوک باڬي ممودهكن ڤروسيس ڤنريما؞ن لاڤورن بركا؞يتن بنجير تتاڤي كادڠ٢ اد جوڬ معلومت مڠسا بنجير يڠ تيدق سمڤاي كڤد ڤيهق اڬينسي.
”اوليه ايت، ڤندودوق يڠ ترججس بنجير بوليه لاڤوركن كڤد اهلي مجليس دا؞يره اتاو ڤڠهولو كامڤوڠ اونتوق تيندقن لنجوت،“ كاتاڽ ڤد سيدڠ اخبار سلڤس مپمڤايكن سومبڠن كڤد مڠسا دڤوست ڤميندهن سمنتارا (PPS) دسكوله كبڠسا؞ن (SK) تيتي ڬاجه دسيني سمالم.
دالم ڤركمبڠن سام، مخريز ممبريتاهو، كراجا؞ن نڬري اكن مپالوركن بنتوان بربنتوق سومبڠ واڠ توناي كڤد مڠسا بنجير دسلوروه نڬري اين دالم ماس تردكت باڬي مريڠنكن ببن مريک.


text:
امڤاير نيلوفر حجاب (NH) يڠ دتراجو؞يڽ سجق تيڬ تاهون لالو ممبوقتيکن فيڬورا چنتيق اين سنتياس تمڤيل دڠن ايديا بهارو باڬي منمبه ۏارياسي فيسن حجاب دنڬارا اين.
مک تيدق حيرانله کوليکسي تودوڠ جنام NH سريڠ کالي برتوکر ڬنتي دڠن کوليکسي بهارو يڠ لبيه تريندي. سکالي ڬوس ممڤرليهتکن وانيتا چنتيق اين سوکسيس دالم لاڤڠن يڠ دچبوري.
تمڤيل دڠن 10 کوليکسي بهارو عيدالفطري بارو٢ اين، ممبوقتيکن NH سنتياس برڬرق کهادڤن باڬي ممستيکن کڤواسن ڤمينتڽ سنتياس دأتس.
والاوڤون بارو براوسيا 28 تاهون، نامون ساي سميمڠڽ ماهوکن کلا؞ينن دالم دنيا فيشن حجاب دان اتس سبب ايت NH سنتياس مڠلوارکن کوليکسي تربهارو اونتوق ممودهکن ڤمينت ممبوات ڤيليهن.
سجق تيڬ تاهون برتاڤق دالم ايندوستري فيشن حجاب، ترپات ڤنريما؞ن ڤمينت سنتياس مڠڬالقکن دان اين سچارا تيدق لڠسوڠ ممبريکن سماعت بوات ساي دان NH سنديري اونتوق مڠلوارکن کوليکسي تربهارو.
ترداڤت 10 کوليکسي نيلوفر حجاب يڠ دکلوارکن سمڤنا عيدالفطري تاهون اين. اين ترماسوقله امڤت کوليکسي Love Edition يا؞يت My Love، درليڠ لوۏ، سايڠ لوۏ دان Dear Love، ماناکالا انم لاڬي اياله crush، sweetheart، desire، precious، soulmate دان فنتاسي.


text:
ماجيستريت نضيره عبدالرحيم ممبنركن سموا سوسڤيک دبيبسكن دڠن جامينن سوروهنجاي ڤنچڬهن رسواه مليسيا (sprm) دڠن سأورڠ ڤنجامين، ماناكالا دوا لاڬي سوسڤيک تله دبيبسكن لبيه اول يا؞يت ڤد جمعة لالو.
سبلوم اين، محكمه مڠلواركن ڤرينته ريمن سلاما ليم هاري ترهادڤ سموا سوسڤيک برمولا 7 اوڬوس هيڠڬ هاري اين باڬي ممبوليهكن SPRM ملاكوكن سياستن برهوبوڠ كيس بركنا؞ن مڠيكوت سيكشن 23 اكتا SPRM 2009.
تردهولو، 15 سوسڤيک يڠ برعمور انتارا 31 دان 51 تاهون ايت دباوا كمحكمه ماجيستريت دسيني ڤد ڤوكول 9.05 ڤاڬي دڠن منا؞يقي سبواه بس سرتا برڤاكاين بياس دان تاڠن دڬاري.
دفهمكن، سوسڤيک يڠ دبيبسكن ڤد جمعة لالو ايت اياله ڤڬاواي كسلامتن ڬريد 52 دان ڤڠاول ڬريد 11، كدوا-دوا سوسڤيک جوڬ دبيبسكن دڠن جامينن sprm بسرتا سأورڠ ڤنجامين.
سبلوم اين، سموا سوسڤيک دتاهن سماس حاضير ممبري كترڠن دأيبو ڤجابت SPRM، دسيني ڤد 7 اوڬوس انتارا 2.45 هيڠڬ 3.15 ڤتڠ دان دسياست مڠيكوت سيكشن 23 اكتا SPRM 2009.
منوروت سومبر، SPRM توروت مرمڤس واڠ توناي برجومله RM840,700 دان سمبيلن موتوسيكل ڤلباڬاي جنام دڠن نيلاي كسلوروهن RM90,000.


text:
كسموا مريک دتاهن دالم اوڤراسي يڠ دجالنكن دجالن دوراسامي، چرس دان سلايڠ مليبتكن ورڬ تمڤتن ترديري لاڤن للاكي دان دوا وانيتا براوسيا دالم ليڠكوڠن 18هيڠڬ 26 تاهون.
كتوا ڤوليس دا؞يره دڠ واڠي، اسيستن كوميسيونر شهارالدين عبدالله بركات، كومڤولن يڠ دڤرچايا؞ي برڬرق اكتيف سجق اوڬوس لالو ايت اكن مناهن ورڬ اسيڠ كمودين ممينتا مڠسا ممباوا كتمڤت تيڠڬل مريک اونتوق دڬليده سبلوم ملاريكن بارڠ برهرڬ مڠسا.
منوروتڽ، تڠكڤن دبوات سوسولن ساتو لاڤورن اوليه سأورڠ ورڬ بڠلاديش ميڠڬو لالو سلڤس دسامون امڤت اينديۏيدو ممڤركنلكن ديري سباڬاي ڤڬاوا ڤوليس دجالن كناڠا دسيني ڤد 28 اوڬوس لالو.
”دالم كجادين كيرا٢ ڤوكول 10.30 ڤاڬي ايت، مڠسا برجالن كاكي سبلوم دداتڠي امڤت للاكي منا؞يقي ڤرودوا الزا يڠ مڠاكو سباڬاي ڤڬاواي ڤوليس.
”مڠسا كمودين ممباوا سوسڤيک كرومهڽ. سوسڤيک مڠرهكن سمبيلن لاڬي راكن سرومه مڠسا مپرهكن واڠ دان تيليفون بيمبيت سبلوم ملاريكن ديري دڠن بارڠن برنيلاي RM20,000،“ كاتاڽ دالم سيدڠ اخبار دأيبو ڤجابت ڤوليس دا؞يره دڠ واڠي دسيني هاري اين.


text:
مڠسا، سي. سيللايي، 67، دتموکن دالم کأدا؞ن ترباريڠ تيدق سدرکن ديري اتس کاتيل رومهڽ دڠن کسن داره ڤد مولوت کيرا٢ ڤوکول 1.30 ڤاڬي اوليه مننتوڽ.
منوروت اديق مڠسا، سي. کاروڤايي، 55، دي يڠ تيڠڬل کيرا٢ 100 ميتر دري رومه مڠسا دمعلومکن مڠنا؞ي کجادين ايت ملالو؞ي ڤڠڬيلن تيليفون درڤد انق ساوداراڽ دان تروس کلوکاسي کجادين.
”انق ساودارا يڠ توروت براد دلوکاسي سماس کجادين ممبريتاهو اد سکومڤولن للاکي دڠن موک ترتوتوڤ ماسوق کرومه برکنا؞ن دڠن ممباوا سنجات تاجم.
”ساله سأورڠ درڤد مريک (سوسڤيک) مڠيکت تاڠن انق ساودارا ساي دان مڠمبيل بارڠ کمس يڠ دڤاکاي ماناکالا سأورڠ لاڬي مڠاچوکن ڤيساو کڤد انقڽ يڠ برعمور انم تاهون تاڤي تيدق منچدراکنڽ،“ کاتاڽ کتيک دتمو؞ي دلوکاسي کجادين ، دسيني، هاري اين.
سمنتارا ايت، کتوا ڤوليس دا؞يره ملاک تڠه، اسيستن کوميسيونر افزانيزر احمد برکات، ڤيهقڽ منريما ڤڠڬيلن مڠنا؞ي کجادين ايت ڤد 2.36 ڤاڬي دان منداڤتي مڠسا سوده منيڠڬل دنيا ستيباڽ دلوکاسي.


text:
ڤرينته ترسبوت دكلواركن ترهادڤ كدوا-دوا سوسڤيک يڠ براوسيا 35 دان 30 تاهون ايت اوليه ماجيسريت سيتي خريه عبدالرزاق سلڤس ڤرموهونن دكموكاكن ڤڬاواي ڤپياست، اسيستن سوڤرينتندن محافيظ مت لاوي.
سوسڤيک للاكي يڠ جوڬ ساورڠ اڠڬوتا تنترا دان ايستريڽ دباوا كمحكمه كيرا٢ ڤوكول 9.15 ڤاڬي دڠن مماكاي باجو لوكڤ برورنا جيڠڬ دان تاڠن برڬاري دأيريڠي اڠڬوتا ڤوليس.
سمالم، موريد سكوله كبڠسا؞ن لوكوت دسيني، نور اينا نبيهه محمد عبدالله منيڠڬل دينا دهوسڤيتل توانكو جعفر (HTJ) سرمبن سلڤس تيدق سدركن ريدي دكديامن كلوارڬاڽ دلوكوت، مالم كلمارين.
ڤمريقسا؞ن كأتس بادن كانق٢ ايت منداڤتي ترداڤت كسن لبم دان بده سياست منونجوقكن مڠسا مڠالمي كچدرا؞ن ڤاره ڤد اورڬن دالمن سڤرتي چدرا بواه ڤيڠڬڠ، اوسوس كويق سرتا تولڠ روسوق كيري دان كانن ڤاته دڤرچايا؞ي دڤوكول دڠن اوبجيک تومڤول.
كيس دسياست مڠيكوت سيكشن 302 كانون كسيقسا؞ن يا؞يت ممبونوه.


text:
کجادين يڠ برلاکو کيرا٢ ڤوکول 10.30 ڤاڬي ايت مپببکن بهاڬين بادن ايل. درشان يڠ مروڤاکن موريد تاهون دوا ملچور تروق دري ليهير هيڠڬ کاکي.
باڤاڽ. عيم. لوڬانادن، 46، برکات، دي دمعلومکن مڠنا؞ي کجادين يڠ منيمڤا انق توڠڬلڽ ايت دان تيڬ راکن لا؞ين ترماسوق سأورڠ موريد ڤرمڤوان اوليه ايستريڽ ڤد ڤوکول 11 ڤاڬي.
کاتاڽ، کسموا کانق٢ تربابيت دهانتر کهوسڤيتل سري منجوڠ مڠڬوناکن کندرا؞ن اڠکتن ڤرتاهنن عوام مليسيا (APM) اونتوق راوتن کچمسن.
”منوروت راکن درشان، کجادين برلاکو ستله چيريق ايليکتريک ڤلستيک يڠ دڬوناکن دالم ايکسڤيريمن ايت ترجاتوه هيڠڬ مپببکن ا؞ير ڤانس ددالمڽ تومڤه ترکنا مريک.
”کتيک کجادين، کدودوقن کروسي کأمڤت-امڤت موريد ايت جوڬ ترلتق برهمڤيرن دڠن چيريق ترسبوت دان اين مپببکن مريک تيدق سمڤت مڠيلق،“ کاتاڽ کتيک دتمو؞ي دسيني هاري اين.


text:
منتري ڤنديديقن، داتوق سري مهذر خالد بركات، ڤيهقڽ سدڠ منليتي كسموا چادڠن ترسبوت دالم اوسها منجاڬ هوبوڠن انتارا ڤيهق ايبو باڤ دان ڤنتدبير سكوله ممبابيتكن اوروسن موريد.
”ساي امت مپوكوڠ ڤنوه ترهادڤ اوسها يڠ دلاكوكن NUTP اين كران اي بوكن سهاج منجاڬ حق ڬورو سلاكو ورڬ ڤنديديق تتاڤي ايڠين مڠهرمونيكن هوبوڠن سسام مريک دڠن ايبو باڤ.
”دڤريڠكت كمنترين، كيت سدڠ مڠهالوسي ڤركارا اين دان اكن ممعتمدكنڽ دالم ماس تردكت،“ كاتاڽ دالم سيدڠ اخبار سلڤس مڠاداكن ڤرتموان برسام ڤميمڤين NUTP، دسيني سمالم.
ڤد ماس سام، ڤريسيدن NUTP، قمارالزمان عبدالزراق ممبريتاهو، ڤيهقڽ مڠهرڬا؞ي كوميتمن يڠ دتونجوقكن مهذر دان كمنترين ڤنديديقن اونتوق ممڤرهالوسي شور٢ يڠ دكموكاكن ڤيهقڽ.
كاتاڽ، چدڠن ايت ممبابيتكن 15 ڤركارا مستي دڤاتوهي سرتا لاڤن تيڠكه لاكو ڤرلو دهينداري ايبو باڤ كتيک براوروسن دسموا سكوله سرتا اينستيتوسي دڤنديديقن لا؞ين سڤرتي كوليج ۏوكاسيونل، متريكولاسي دان اينستيتوت ڤنديديقن ڬورو.


text:
بڠكاي ايكن لومبا٢ جنيس Porpois Ambu سڤنجڠ 140 سينتيميتر ايت دتموكن كيرا٢ ڤوكول 4.30 ڤتڠ اوليه نلاين تمڤتن يڠ براد دڤنتاي بركنا؞ن.
سقسي يڠ جوڬ ڤندودوق ڤنتاي تانه ميره، ازمي ليمن، 50، ممبريتاهو، دي برسام سأورڠ لاڬي نلاين منجومڤا؞ي بڠكاي ايكن ترسبوت كتيک ممنچيڠ دڤنتاي.
منوروتڽ، سماس دتموكن، ايكن ترسبوت سوده ماتي تردمڤر نامون تياد سبارڠ كسن كچدرا؞ن ڤد بادنڽ.
”ساي كمودين ممبريتاهو راكن٢ نلاين لا؞ين سبلوم ممعلومكن ڤنموان ايكن ايت كڤد جابتن ڤرايكنن اونتوق تيندقن لنجوت،“ كاتاڽ كتيک دتمو؞ي ڤمبريتا دسيني ڤتڠ ايت.


text:
منتري کصيحتن، دوکتور ذوالکفلي احمد برکات، کمنترين سرتا سواستا مما؞ينکن ڤرانن ڤنتيڠ دالم ملاکوکن ساريڠن ڤڠليهتن دان ممبکلکن چرمين مات ڤرچوما اونتوق کانق٢ ملالو؞ي ڤروجيک Amblyopia and Visual Impairment Screening (AVIS).
”مڠيکوت ريکود تاهون لالو، سراماي 1,373 درڤد 5,168 کانق٢ برعمور امڤت هيڠڬ انم تاهون يڠ دساريڠ ملالو؞ي ڤروڬرم AVIS تله ڬاڬل ساريڠن ڤڠليهتن.
”ڤمريقسا؞ن سمولا سرتا روجوعن ککلينيک اوفتلنولوڬي تله دأتور اونتوق ميرک. ڤد هاري اين، انم جابتن اوفتلمولوڬي دسلوروه نڬري بکرجاسام دڠن جابتن کصيحتن نڬري مپاسرکن اونتوق ملاکوکن ساريڠن مات ترهادڤ 1,000 ڤڠونجوڠ،“ کاتاڽ.
تيک س اوچڤن بلياو دباچاکن اوليه کتوا ستيا؞وسها کمنترين کصيحتن، داتوق سري دوکتور چين چاو مين دالم مجليس ڤراسمين سمبوتن هاري ڤڠليهتن سدنيا 2018 ڤريڠکت کبڠسا؞ن دڤرسادا جوهر دسيني هاري اين.
يڠ توروت حاضير ڤرمايسوري جوهر، راج زاريث صوفيا سلطان ادريس شاه.


text:
ڤورتل CBC نيوس ملاڤوركن دالم ميسي ترسبوت كومڤولن يڠ برناوڠ دباوه سبواه ڤرتوبوهن إسلام يڠ دكنلي سباڬاي احمديا ايت تله منجلاجه كلبيه درڤد 25 بواه باندر اونتوق توجوان بركنان.
باڬي منجاياكن ميسي ايت مريک مـڠـڬـونـاكـن سـبـواه كـنـدران كـاراۏن سباڬاي ڤوست اونتوق مپيبركن دعوه ترسبوت يڠ دڤڠڬيل MobileMuslims#.
“اڤ يـڠ كـيـت چـوبـا لاكـوكـن ايـالـه ماهو ممبريتاهو اورڠ راماي بهاوا إسلام سبنرڽ لڠسوڠ تيدق ممڤوپاي كايتن دڠن سڬالا بنتوق كڬانسن اتاو ككجمن” كات جـوروچاكڤ كومڤولن ايت حيم س سينكلير.
مـنـوروت سـيـنـكلـيـر ڤـد مـاس يـڠ سـام مـريـک جوـڬ منرڠكن مڠناي ساله فـهـم اورڠ رامـاي بركايتن حجاب جهاد دان نبي محمد ﷺ.
“ڤـركارا اوتــام بـــاڬـــي ســســأورڠ يـڠ ايـڠـيـن بـرحـجاب ايـاله برتاپاكن ڤـركارا ايـت كـڤـد وانـيـتـا يـڠ تـلـه بـرحـجاب” كات سـأورڠ امام مودا فـرحـد غـفـار يـڠ تـوروت مـپـرتاي ميسي بركنان.
غفار ممبريتاهو كڬانسن يڠ برلاكو دأسيا بارت دان سباڬايڽ كتيک اين تيدق ملامبڠكن بهاوا اي دلاكــوكــن اولــيــه اومت إسلام.
“كامـــي مــاهـــو منديديق اورڠ راماي مڠناي ڤڠرتين سبنر جهاد. جهاد سبنرڽ بوكنله ڤرڠ دالم بنتوق فيزيكل سڤرتي يڠ دفهمي اوليه كباپقن اورڠ” كات غفار.
سـيـري جلاجه ايت برمولا دباندر سـيـن جـون دنيوفاونلند دان لبرادور (NL) سـجـق 13 جـولاي لالـو دان دجڠک براخير دۏنكاوۏر سليوات-ليواتڽ سيڤتيمبر اين.
كتيک ارتيكل اين دتوليس رومبوڠن كـومـڤـولـن ڤـنـدعـوه ايـت سـدڠ براد دمونتريال سلاما دوا هاري.
دفـهــمــكــن ســلايــن بــرتــوجــوان ممبتولكن تڠڬڤن نيڬاتيف ترهادڤ إسلام سيري جلاجه ايت جوڬ دبوات باڬي ممبري ڤڠهرڬان كڤد رعية كنادا سچارا عمومڽ.
ايـن كـران مـريـک تـلـه ممبريكن كـبـيـبـسـن كڤد كومونيتي ايت اونتوق بـرڬـرق بـيـبـس باڬي مپمڤايكن دعوه سجق 500 تاهون يڠ لالو.


text:
بلياو بركات، اين كران اينديۏيدو يڠ لمه سريڠ دساسركن سباڬاي مڠسا، جوسترو، ڤركارا ڤرتام يڠ هاروس دلاكوكن ڬولوڠن وانيتا سكيراڽ مڠالمي ڬڠڬوان سيكسوال اياله برتيندق دان برچاكڤ دالم چارا يڠ قوات دان يقين.
”ستياڤ اينديۏيدو جوڬ هاروسله مڠيلقكن ديري مريک درڤد باپق كأدا؞ن يڠ مان ڬڠڬوان سيكسوال موڠكين بوليه برلاكو،“ كاتاڽ كڤد ڤمبريتا سلڤس مراسميكن ڤروڬرم D`Stress كلينيک سرتا ڤپمڤاين سومبڠن بربوک ڤواسا دان كيت هنتيكن كڬانسن ترهادڤ وانيتا دسيني هاري اين.
ڤروڬرم انجورن برسام ڤجابت ڤمباڠونن وانيتا نڬري سمبيلن دان ڤرواني (ڤركومڤولن وانيتا) ڤرمات دسرتا؞ي لبيه 100 اورڠ ڤمبنتو ڤڠوروسن موريد دان توروت دحاضيري ڤڠاره ڤجابت ڤمباڠونن وانيتا نڬري سمبيلن، روزانا ساڬير احمد دان ڤڠروسي ڤرواني (ڤركومڤولن وانيتا) ڤرمات شهرول افيزه محمد ادريس.
تن بركات مجيقن دان ڤكرجا جوڬ ڤرلو مڠمبيل ڤلباڬاي لڠكه دالم مناڠني دان منچاري ڤپلساين كڤد مسئله ڬڠڬوان سيكسوال دتمڤت كرجا.
”انتارا لڠكه يڠ بوليه دأمبيل اياله ڤكرجا هاروس سدر دان فهم اڤاكه يڠ دكاتاكن ڬڠڬوان سيكسوال دتمڤت كرجا. شريكت خصوصڽ هاروس مپدياكن ساتو ڤوليسي دالم شريكت تنتڠ انتيڬڠڬوان سيكسوال،“ كاتاڽ.
بلياو بركات سباپق 2,783 كيس ڬڠڬوان دلاڤوركن كڤد ڤوليس دنڬري اين دري تاهون 2010 هيڠڬ 2017.


text:
كمنترين ڤنديديقن منروسي ساتو كپاتان دسيني سمالم ممعلومكن كماسوقن ترسبوت مرڠكومي ڤلباڬي بيدڠ انتاراڽ ساين س سسترا ساين س ڬونان كماهيرن دان تيكنيكل.
”سباپق 58,383 چالون لڤسن STPM دان سطرف تله مموهون كماسوقن كأونيۏرسيتي عوام دان درڤد جومله ايت سراماي 23,362 اورڠ يڠ لايق درڤد اليرن ساين س. باڬي چالون يڠ برجاي باڬي اليرن سسترا ڤولا اداله سباپق 25,397 ڤلاجر“ كات كپاتان ايت.
منوروت كپاتان سام لاڬي جومله لڤسن SPM يڠ دتريما ماسوق اونتوق اليرن ساين س اداله 72,000 اورڠ ماناكالا 110,000 اورڠ لاڬي درڤد بيدڠ سسترا.
”جومله ڤرموهونن دان ڤرموهونن برجاي لايق باڬي اليرن ساين س تله منورون بربنديڠ چالون اليرن سسترا سجق تيڬ تاهون لالو.
”باڬي سيسي اكاديميک كالي اين ڤناورن ڤروڬرم اليرن ساين س اداله سباپق 48 ڤراتوس دان سسترا اداله 52 ڤراتوس“ جلس كپاتان سام.


text:
بڬيتو جوڬ تاهون اين، ڤيستا اڠين تيمور 2017 يڠ كيني دماسوقكن دالم كاليندر ڤلنچوڠن نڬري ڤرليس ايت مرياه. ڤلباڬاي اچارا تراوتام يڠ برچورق تراديسيونل دان بركا؞يت راڤت دڠن كهيدوڤن ڤندودوق نڬري ڤرليس دأداكن، سكالي لاڬي منداڤت سمبوتن چوكوڤ ممبرڠسڠكن.
انتارا اچارا يڠ تيدق داڤت دلوڤاكن اوليه ڤڠونجوڠ ڤيستا اياله ڤرلومبا؞ن ’كرباو بسي‘ اتاو جنترا ڤمباجق يڠ دڤڠڬيل كوبوتا، مڠهياس كوبوتا، مڠمڤيڠ ڤادي، فوتسل بندڠ، مڠڬاڬاو ايكن دان منڠكڤ ايتيق، سلا؞ين ڤرتنديڠن واو، مڠمڤيڠ ڤادي، دم اجي، چوڠكق، ديكير بارت سرتا ڤرتنديڠن سوارا بوروڠ مربه جمبول.
اين كران كباپقن اچارا يڠ دأداكن تيدق بوليه دليهت ڤد هاري٢ بياسا سڤرتي ڤرلومبا؞ن ‘كرباو بسي’، فوتسل بندڠ، مڠڬاڬاو ايكن دان منڠكڤ ايتيق يڠ منجاديكن ڤيستا اڠين تيمور چوكوڤ ايستيميوا.
سلا؞ين مپقسيكن ڤسرتا برمندي لومڤور دالم اچارا٢ سڤرتي فوتسل بندڠ، مڠڬاڬاو ايكن دان منڠكڤ ايتيق، ڤرتنديڠن ترسبوت منددهكن كڤد ڬينراسي ڤد ماس كيني تنتڠ تراديسي مشاركت خصوصڽ ڤساوه سواتو كتيک دهولو اونتوق برياضه.
نام ڤيستا اڠين تيمور دبريكن سمڤنا ڤرايدرن موسيم سجوق كڤد موسيم ڤانس دسببكن تيوڤن اڠين تيمور كنڬري ڤرليس، جوڬ ڤراليهن موسيم ڤادي يڠ سلساي دتواي ماناكالا ڤيتق بندڠ دساليركن ا؞ير اونتوق تانمن ڤادي موسيم ستروسڽ.
ڤد تاهون اين، كامڤوڠ ڤادڠ تيليلا، ڤا؞وه، اراو، دڤيليه سباڬاي لوكاسي كليم ڤيستا يڠ برلڠسوڠ دري 3 مچ هيڠڬ 5 مچ لالو انجورن كمنترين ڤلنچوڠن دان كبودايا؞ن مليسيا دان كراجا؞ن نڬري دڠن دكلولاكن اوليه جابتن كبودايا؞ن دان كسنين نڬارا (JKKN) ڤرليس.
چابرن كايوه باسيكل دالم ساوه ڤادي جوڬ توروت منچو؞يت هاتي راماي ڤڠونجوڠ كران اي سسواتو يڠ ‘ڤليق’، كأونيکن يڠ هاڽ بوليه دسقسيكن دڤيستا اڠين تيمور 2017.
سلا؞ين منجادي ’ايكون‘ دان تاريقن كڤد ڤڠونجوڠ ترماسوق ڤلنچوڠ، ڤيستا اڠين تيمور 2017 منجان ڤنداڤتن كڤد مشاركت ستمڤت دڠن ممڤروموسيكن ڤرودوک جوالن سڤرتي ماكنن تراديسي ڤرليس دان سباڬايڽ.
مناريقڽ، ڤيستا اڠين تيمور سجق دهولو لاڬي برجاي ممبوک لمبرن بهارو، ماله ڤد 2011، ساله ساتو اچارا دأنجوركن يا؞يت تومبوق سمبل بلاچن براماي-راماي يڠ منچاتت مليسيا بوک اوف ريكود دڠن ڤپرتا؞ن سرنتق لبيه 1,000 اورڠ.
جادي، تيدق حيرانله ڤيستا اڠين تيمور سنتياس دننتي كمونچولنڽ كران ممڤوپا؞ي ڤلباڬاي كلا؞ينن ستياڤ تاهون.


text:
ايبو براسيا 36 تاهون اين بڬيتو ستيا ممباوا انقڽ، ديو ايکا ساڤوترا، 12، ڤلاجر کلس IV دSD نڬري 1 سندين، کابوڤاتين تريڠڬليک، جاوا تيمور، ڤرڬي دان ڤولڠ دري سكوله.
يولياتي اسيفا براصل دري دوسون بالڠ، ديسا سيندين، كچامتن كمڤق ترڤقسا مڠڬيندوڠ ديو كران انقڽ ايت لومڤوه عاقيبة كروسقكن سارف دان لمه اوتوت كاكي (guillain-barre syndrome).
منوروتڽ، ديو يڠ مروڤاکن انق سولوڠ دوا براديق ايت مڠالمي ديسابيليتس اكوت اخير تاهون لڤس سجق كلس IV سبنرڽ سوده نمڤق اد ڬجالا كلا؞ينن.
ديو دبنركن برسكوله هيڠڬ لولوس تتاڤي دي تيدق داڤت مڠيكوتي اوجين ڤركتيكل سڤرتي ڤلاجر نورمل.
نامون بڬيتو سهيڠڬ كيني ڤيهق سكوله تيدق مپدياكن كمودهن كروسي رودا اونتوق ممبوليهكن ديو مپرتا؞ي اكتيۏيتي دسكوله كران ستاكت اين تيدق اد ڤيهق يڠ مپومبڠ كروسي ترسبوت.
”سبنرڽ ساي ايڠين اونتوق تروس سکوله، دان منروسکن ڤنديديقن کتاهڤ SMP دان SMA، نامون دڠن کأدا؞ن سڤرتي اين ساي تروس مراس مالو. تيدق ڤرچاي ديري سنديري،“ کات ديو.
يولياتي اسيفا برکات، سڤنجڠ دسکوله ديو هاڽ دودوق دبڠكو كلس سهيڠڬ هابيس وقتو بلاجر، تتاڤي ايت سموا تيدق مماتهكن سماڠتڽ اونتوق كسكوله دان تروس بلاجر.


text:
تيمبلن ڤڠاره جابتن بومبا دان ڤپلامت نڬري، محمد ساني هارون بركات، ريڤتيليا سبرت لبيه 100 كيلوڬرم ايت دڤرچايا؞ي دلڠڬر كتيک ملينتس جالن ترسبوت.
”ڤڠڬونا جالن راي يڠ مپداري كحاضيرن حيوان ترسبوت تله مڠهوبوڠي بالاي بومبو دان ڤپلامت بوكيت اوبي كيرا٢ جم 2 ڤاڬي.
”سڤاسوقن ليم اڠڬوتا بومبا كلوكاسي كجادين سبا؞يق سهاج منريما ڤڠڬيلن كچمسن دان منمو؞ي سأيكور اولر ساوا دالم كأدا؞ن لمه،“ كاتاڽ دسيني هاري اين.
منوروت محمد ساني، ڤيهقڽ مڠمبيل ماس كيرا٢ ساتو جم انتوق منڠكڤ دان ممباوا ڤولڠ حيوان بركنا؞ن دسببكن سا؞يزڽ يڠ بسر دان اڬريسيف.
”اولر ساوا بركنا؞ن دسرهكن كڤد جابتن ڤرليندوڠن هيدوڤن ليار دان تامن نڬارا (ڤرهيليتن) اونتوق تيندقن لنجوت،“ كاتاڽ.


text:
خطبة جمعة
فرايستيوا أحزاب يڠ برتروسن
ٱلۡحَمۡدُ لِلَّهِ وَحۡدَهُ صَدَقَ وَعۡدَهُ وَنَصَرَ عَبۡدَهُ وَأَعَزَّ جُنۡدَهُ وَهَزَمَ الۡأَحۡزَابَ وَحۡدَهُ. أَشۡهَدُ أَن لَّا إِلَـٰهَ إِلَّا ٱللَّهُ وَحۡدَهُۥ لَا شَرِيكَ لَهُۥ، لَهُ الۡمُلۡكُ وَلَهُ الۡحَمۡدُ وَهُوَ عَلَى كُلِّ شَيۡءٍ قَدِيرٌ. وَأَشۡهَدُ أَنَّ مُحَمَّدًا عَبۡدُهُۥ وَرَسُولُهُۥ، الۡبَدۡرُ الدُّجَى وَالسِّرَاجُ المُنِيرِ. اللَّهُمَّ صَلِّ وَسَلِّمۡ وَبَارِكۡ عَلَى حَبِيبِنَا وَشَفِيعِنَا وَإِمَامِنَا وَقُدۡوَتِنَا مُحَمَّدٍ، نَبِيِّ الرَّحۡمَةِ وَشَفِيعِ الۡأُمَّةِ، وَعَلَى آلِهِ وَصَحبِهِ وَمَنۡ تَبِعَهُۥ وَنَصَرَهُۥ وَوَالَاهُۥ.
أَمَّا بَعۡدُ:
فَيَا عِبَادَ ٱللَّهِ، ٱتَّقُواْ ٱللَّهَ. وَتَزَوَّدُوا فَإِنَّ خَيۡرَ ٱلزَّادِ ٱلتَّقۡوَى، فَقَدۡ فَازَ ٱلۡمُتَّقُونَ.
واهي همبا2 الله، برتقواله کامو کفد الله دڠن مڠيکوت سݢل فرينتهڽ دان منيڠݢلکن سݢل لارڠنڽ. چاريله بکالن، مك سسوڠݢوهڽ سبأيك2 بکالن ايت اداله برتقوى. مك دمي سسوڠݢوهڽ برجاي دان سلامتله اورڠ2 يڠ برتقوى کفد الله.
سيدڠ جمعة يڠ درحماتي الله،
بولن شوال تاهون كليم هجرة برسمأن بولن مچ تاهون 627 مسيحي، برلاكوڽ فرايستيوا يڠ دكنالي دڠن أحزاب، برمقصود فاكتن يڠ مڠڬابوڠكن قوم2 موسه اسلام، درفد اهل الكتاب يهودي بني النضر دان بني قريظة، برسام قبيلة2 مشركين مكة دان لأين2. افبيلا دوا فواق يهودي ترسبوت مڠخيانتي تحالف (فرسفهامن) يڠ دمترايكن دڠن نڬارا اسلام مدينة. فارا فميمفين دان كتوا اڬام يهودي ايت مڠاجق قوم مشركين قريش دمكة مڠومفولكن قبيلة2 يڠ لأين برڬابوڠ دالم فاكتن يڠ دنامكن أحزاب باڬي مڠهافوسكن اسلام دڠن مڽرڠ مدينة.
جمله مريك دأڠڬركن سفوله ريبو اڠڬوتا تنترا يڠ لڠكف برسنجات دان كندرأن دزمانڽ، دبنديڠكن دڠن جمله سلوروه فندودوق اسلام مدينة يڠ ماسيه سديكيت، والوفون دچمفور سمواڽ ترماسوق اورڠ توا، قوم وانيتا، كانق2 دان يڠ چاچت تيدق براوفاي.
فارا فميمفين يهودي دان كتوا اڬام مريك يڠ دفركنلكن اوله القرءان دڠن ڬلارن المغضوب عليهم (كومفولن يڠ فاليڠ دمركأي الله)، كران مريك اداله اهل الكتاب يڠ فاليڠ مڠتهوي بركنأن كداتڠن نبي اخير زمان محمد صلى الله عليه وسلم يڠ دسبوت ددالم كتاب سوچي مريك دان دبريتاهو اوله فارا نبي دان فارا علماء دكالڠن مريك يڠ مورايثي علمو فارا أنبياء. بهكن توجوان مريك برمقيم دمدينة كران منوڠڬو كلاهيرن نبي اخير زمان ايت. نامون سماڠت فرقومن يهودي منولق فتونجوق الله سبحانه وتعالى.
فارا فميمفين يهودي دان فارا علماء يڠ جاهت ايت مڠافيكن سماڠت مننتڠ اسلام كفد قوم مشركين يڠ جاهيل. فرمان الله منددهكن فاكتن مريك:
أَلَمۡ تَرَ إِلَى ٱلَّذِينَ أُوتُواْ نَصِيبٗا مِّنَ ٱلۡكِتَٰبِ يُؤۡمِنُونَ بِٱلۡجِبۡتِ وَٱلطَّٰغُوتِ وَيَقُولُونَ لِلَّذِينَ كَفَرُواْ هَٰٓؤُلَآءِ أَهۡدَىٰ مِنَ ٱلَّذِينَ ءَامَنُواْ سَبِيلًا ٥١ أُوْلَٰٓئِكَ ٱلَّذِينَ لَعَنَهُمُ ٱللَّهُۖ وَمَن يَلۡعَنِ ٱللَّهُ فَلَن تَجِدَ لَهُۥ نَصِيرًا ٥٢ [سورة النساء : 51 – 52 ]
(مقصودڽ): تيدقكه اڠكو فرهاتيكن (دان مراس فليق واهي محمد صلى الله عليه وسلم) كفد اورڠ2 يڠ تله دبريكن سبهاڬين دري كتاب (توراة)؟ مريك فرچاي كفد بندا2 يڠ دسمبه يڠ لأين دري الله، دان كفد طاغوت (فلمفاو)، دان مريك فولا بركات كفد اورڠ2 كافر (قوم مشركين دمكة): “بهوا مريك (قوم مشرك ايت) لبه بتول جالن اڬامڽ درفد اورڠ2 يڠ برايمان (كفد نبي محمد صلى الله عليه وسلم). (قوم يهودي يڠ دمكين سيكفڽ)، مريك ايتله اورڠ2 يڠ دلعنة اوله الله; دان سسياف يڠ دلعنة اوله الله، مك اڠكو تيدق سكالي2 اكن مندافتي سسياف فون يڠ بوله منولوڠڽ).
فرايستيوا يڠ مڠوجي كإيمانن فڠانوت اسلام كفد الله دان رسولڽ، دڠن جنجي كمناڠن دنيا دان اخيرة كالو براستقامة برسام اسلام. فرمان الله:
إِذۡ جَآءُوكُم مِّن فَوۡقِكُمۡ وَمِنۡ أَسۡفَلَ مِنكُمۡ وَإِذۡ زَاغَتِ ٱلۡأَبۡصَٰرُ وَبَلَغَتِ ٱلۡقُلُوبُ ٱلۡحَنَاجِرَ وَتَظُنُّونَ بِٱللَّهِ ٱلظُّنُونَا۠ ١٠ هُنَالِكَ ٱبۡتُلِيَ ٱلۡمُؤۡمِنُونَ وَزُلۡزِلُواْ زِلۡزَالٗا شَدِيدٗا ١١ وَإِذۡ يَقُولُ ٱلۡمُنَٰفِقُونَ وَٱلَّذِينَ فِي قُلُوبِهِم مَّرَضٞ مَّا وَعَدَنَا ٱللَّهُ وَرَسُولُهُۥٓ إِلَّا غُرُورٗا ١٢ [الأحزاب : 10-12]
(مقصودڽ): ماس ايت، افبيلا تنترا موسه (أحزاب) داتڠ ملڠڬر كامو دري سبله اتس دان دري سبله باوه (هولو دان هيلير كوت مدينة) دتمفت كامو برادا; دان دماس ايت فمنداڠن مات كامو تربلياق تيدق بركتنتوان اره (كران ڬمفر دان تركجوت دڠن كداتڠن موسه يڠ رامي جملهڽ) سرت هاتي2 كامو فون رسه ڬليسه سأوله2 ملونجق كروڠكوڠ (كران چمس تاكوت)، دان اد كالڠن كامو ماسيڠ2 فولا مڽڠك ترهادف الله دڠن برباڬي2 سڠكأن يڠ ساله. فد ساعت ايتله داوجي اورڠ2 يڠ برايمان، دان دڬونچڠكن فراسأن دان فنديرينڽ دڠن ڬونچڠن يڠ امت دهشت. دان لاڬي دماس ايت اورڠ2 منافق دان اورڠ2 يڠ هاتي مريك برفڽاكيت (كراڬوان ترهادف اسلام) دان لمه ايمان دالم هاتيڽ بركات: “الله دان رسولڽ تيدقله منجنجيكن (دڠن كمناڠن اسلام) كفد كيت ملأينكن برتوجوان ممفردايكن سهاج)”.
نامون ماسيه تتف اد اورڠ2 يڠ تڬوه ايمانڽ يڠ دڽتاكن اوله فرمان الله:
وَلَمَّا رَءَا ٱلۡمُؤۡمِنُونَ ٱلۡأَحۡزَابَ قَالُواْ هَٰذَا مَا وَعَدَنَا ٱللَّهُ وَرَسُولُهُۥ وَصَدَقَ ٱللَّهُ وَرَسُولُهُۥۚ وَمَا زَادَهُمۡ إِلَّآ إِيمَٰنٗا وَتَسۡلِيمٗا ٢٢ مِّنَ ٱلۡمُؤۡمِنِينَ رِجَالٞ صَدَقُواْ مَا عَٰهَدُواْ ٱللَّهَ عَلَيۡهِۖ فَمِنۡهُم مَّن قَضَىٰ نَحۡبَهُۥ وَمِنۡهُم مَّن يَنتَظِرُۖ وَمَا بَدَّلُواْ تَبۡدِيلٗا ٢٣ [ الأحزاب : 22-23]
(مقصودڽ): دان فد ماس اورڠ2 يڠ برايمان مليهت تنترا الأحزاب، بركاتله مريك:” اينله يڠ تله دجنجيكن الله دان رسولڽ كفد كامي دان بنرله (اف يڠ تله دجنجيكن) الله دان رسولڽ”. دان (اڠكاتن تنترا موسه يڠ مريك ليهت) ايت تيدق ممبري سبارڠ كسن كفد مريك سلأين درفد منمبهكن ايمان دان فڽراهن ديري مريك بولت2 (دڠن إخلاص) كفد الله. دانتارا اورڠ2 يڠ برايمان ايت، اد يڠ برسيكف بنر منونيكن اف يڠ تله دجنجيكنڽ كفد الله (اونتوق برجواڠ منڬقكن اسلام); مك دانتارا مريك اد يڠ تله سلسي منجالنكن جنجيڽ ايت (لالو ڬوڬور شهيد)، دان دانتاراڽ اد يڠ منوڠڬو ڬيليرن (برسديا اونتوق ماتي); دان مريك فولا تيدق مڠوبه (اف يڠ مريك جنجيكن ايت) سديكيت فون).
دساعت يڠ منچمسكن اين، رسول الله صلى الله عليه وسلم ممبوقتيكن كبيجقسنأنڽ يڠ لوار بياس، برمشوارت دڠن فارا صحابة رضي الله عنه باڬي مڠاتور لڠكه دان ستراتيجي مڠهادفي موسه يڠ بسرڽ برليفت كالي ڬندا ايت. اخيرڽ دلقسانكن چداڠن صحابة يڠ برأصل درفد فرسي، (سلمان الفارسي رضي الله عنه) يڠ برفڠالمن دنڬارا فرسي يڠ فرنه مڠهادفي ففراڠن يڠ بسر دڠن چارا مڠڬالي فاريت دجاديكن كوبو فرتاهنن، چارا يڠ بلوم دكتهوي اوله اورڠ عرب. چارا يڠ دافت دلقسانكن دڠن چفت سچارا برڬوتوڠ رويوڠ دبهاڬيكن مڠيكوت فاسوقكن فڠڬالي يڠ دأتور، سهيڠݢ دافت دسيفكن سبلوم كداتڠن موسه. براخير دڠن ككالهن تنترا أحزاب دان مريك ڬاڬل مڠهافوسكن اسلام دڠن فرتولوڠن الله دان ستراتيجي يڠ برجاي.
الله تله مڠابديقن ڤريستيوا اين د دالم القرءان يڠ دوحيكن دڠن سوره يڠ ديناماكن الأحزب. منونجوقكن ڤنتيڠڽ ڤريستيوا اين منجادي ڤڠاجرن كڤد اومت اسلام د سڤنجڠ زمان. تڤت دڠن ڤرانن القرءان اداله هدايه برمعجزة يڠ ككال، بوكن سقدر چريتا دان لاڤورن بياسا.
الله مڽاتاكن بهاوا موسوه اسلام سنتياس اد دان برتروسن مموسوهي اسلام دان ڤندوكوڠڽ د سڤنجڠ زمان د مان سهاج. فرمان الله:
وَلَا يَزَالُونَ يُقَاتِلُونَكُمْ حَتَّىٰ يَرُدُّوكُمْ عَن دِينِكُمْ إِنِ اسْتَطَاعُوا [البقرة: 217[
“مريك ﴿اورڠ-اورڠ كافير يڠ برموسوه ايت﴾ سنتياس ممرڠي كامو هيڠڬ مريك ﴿داڤت﴾ ممرتدكن كامو دري اڬام كامو كالاو مريك بوليه ﴿ملاكوكن يڠ دمكين﴾﴿217﴾.“ ﴿سوره البقرة: 217﴾
سلڤس كوفاتن رسول الله صلى الله عليه وسلم، نڬارا اسلام دكڤوڠ اوليه اورڠ-اورڠ عرب يڠ مرتد، ڤڠيكوت نبي-نبي ڤلسو دان بوهوڠ دان كالڠن يڠ كمبالي سمولا كڤد جاهلية. دسرتاكن دوا كواس بسر دنيا ڤرسي د تيمور دان روم د بارت. نامون سمواڽ داڤت دكالهكن د زمان خلفا’ رشيدين دان اسلام تروس بركمبڠ د سلوروه ڤلوسوك دنيا.
بالا تنترا أحزب تروس مڠڤوڠ اومت اسلام د سڤنجڠ زمان. كيت تله مڽقسيكن ڤولا دڠن ڽات سجاره زمان ڤنجاجاهن، اڤابيلا مريك يڠ داتڠ درڤد برباڬاي نڬارا دان برباڬاي اڬام دان اديولوڬي ايت برساتو مڽرڠ دان منجاجه تانه اير اومت اسلام د زمان ڤڠانوت اسلام مڠالمي كلمهن، سهيڠڬ دنيا اسلام داڤت دڤچه دان دبهاڬيكن سسام مريك، مڠيكوت ڤتا يڠ دلاكر اوليه مريك دان ڤرڤچاهن دڠن سماڠت ناسيوناليسمى جاهلية د كالڠن اومت اسلام يڠ لمه ڤڬاڠن اسلامڽ.
بوكن سهاج موسوه ايت مرمڤس تانه اير دان حاصيل بومي اسلام دان ممڤرهمباكن رعيتڽ، مريك جوڬ مرنچڠ برباڬاي-باڬاي چارا، بوكن سهاج ڤڤراڠن برسنجات، دتمبه دڠن ممرڠي ڤميكيرن، كفهمن دان بوديا، سوڤاي ممرتدكن ڤڠانوت اسلام دڠن برباڬاي-باڬاي چارا، سهيڠڬالاه سكوراڠ-كورڠڽ منيڠڬلكن اجرن اسلام سديكيت دمي سديكيت، اڤابيلا درانچڠ ترهادڤ اومت اسلام دڠن اڬيندا مڽيباركن كجاهيلن ترهادڤ اڬامڽ سنديري دان دماسوقكن كفهمن اسيڠ ملالوءي ڤنديديقن، ميديا دان ڤينتادبيران، دسرتاكن سراڠن ڤوليتيك، ايكونومي دان سوسيال.
والاوڤون نڬري-نڬري اومت اسلام ترڤقسا دبري كمرديكأن ڤد اخيرڽ، نامون كسن درڤد سراڠن ڤميكيرن تروس برلاكو سوڤاي اومت اين منيڠڬلكن اسلام اتاو ملمهكن ڤڬاڠن ترهادڤ اجرن اسلام. سهيڠڬ ترڤڠاروه دڠن اديولوڬي دان تيوري يڠ دباوا اوليه ڤنجاجه ايت. منجاديكن ڤڠاروهڽ تيدق دڤوتوسكن، والاوڤون ڤنجاجه ايت كلوار ڤد ظاهيرڽ تتاڤي ڤڠاروهڽ تروس برتاڤق. ڤندكتنڽ سوڤاي ممبوليهكن مريك تروس منجاجه اتاو كمبالي منجاجه سمولا بيلا-بيلا ماس، ملالوءي چمڤور تاڠن سچارا لڠسوڠ اتاو تيدق لڠسوڠ.
كمرديكأن يڠ دأتور ڤڽرهنڽ د تاڠن كالڠن اومت اسلام سنديري، درڤد مريك يڠ دبنتوق ڤميكيرنڽ يڠ جاهيل اسلام دان ترڤڠاروه دڠن كواس ڤنجاجاهن يڠ ممبري تمڤت مورايسي ڤمرينتاهن مڠيكوت اچوانڽ. ستروسڽ منجادي ڤڠهالڠ سبارڠ اوسها كمبالي سمولا كڤد اجرن اسلام يڠ سبنر.
اد نڬارا اومت اسلام يڠ دكاتاكن مرديك ايت، مڠيزينكن ڤڠكالن تنترا ڤنجاجه اسيڠ ايت تروس برتاڤق دڠن كوكوه، باڬي مليندوڠي كڤنتيڠن موسوه اسلام دڠن برباڬاي-باڬاي السن. سهيڠڬ اد ڤولا نڬارا اومت اسلام يڠ مڠيعتراف نڬارا حرام إسرائيل يڠ مرومڤق بومي ڤلسطين. سهيڠڬالاه اد نڬارا اومت اسلام منجادي واكيل اونتوق برڤراڠ باڬي ڤيهق موسوه ممبونوه ساوداراڽ سنديري.
كيت مڽقسيكن چمڤور تاڠن سچارا لڠسوڠ نڬارا بسر تيمور دان بارت ملالوءي تنترا، ڤوليتيك دان ايكونومي ك دالم تانه اير اسلام دان مڠڬڠڬو اومتڽ دڠن برباڬاي چارا.
والاوڤون بڬيتو ڤرانچڠنڽ، تربوقتي مريك ڬاڬل ممادمكن چهاي اسلام يڠ تروس برسينر منمبوسي سڬالا سكتن، سهيڠڬ اسلام تروس بركمبڠ دڠن ڤسات، ترماسوق ك دالم نڬارا يڠ منجاجهڽ دهولو، لقسان مڠولاڠي سجاره فرعون يڠ مڠهالڠ كلاهيرن نبي موسى ا.س، تيبا-تيبا موسى دبسركن د دالم مهليڬايڽ.
كيني، كسدرن دان كبڠكيتن اسلام برلاكو بوكن سهاج كالڠن مريك يڠ برتاهن د مسجد دان اينستيتوسي ڤڠاجين اسلام سهاج، بهكن مارق د كالڠن مريك يڠ ديسوه اتاو دتربيه اوليه ڤنجاجه ايت، اڤابيلا مريك مڽقسيكن كموسنهن مأنسي يڠ مڠانوت برباڬاي اڬام دان اديولوڬي يڠ لاين درڤد اسلام، منجاديكن مريك كمبالي ك ڤڠكل جالنڽ يڠ سبنر، ايايت اسلام. بنرله فرمان الله:
وَقَدْ مَكَرُوا مَكْرَهُمْ وَعِندَ اللَّهِ مَكْرُهُمْ وَإِن كَانَ مَكْرُهُمْ لِتَزُولَ مِنْهُ الْجِبَالُ ﴿46﴾ فَلَا تَحْسَبَنَّ اللَّهَ مُخْلِفَ وَعْدِهِ رُسُلَهُ إِنَّ اللَّهَ عَزِيزٌ ذُو انتِقَامٍ ﴿47﴾ [إبراهيم: 46-47 [
“دان سسوڠڬوهڽ مريك تله منجالنكن رانچڠن جاهت ﴿اونتوق مننتڠ اسلام﴾، سداڠ د سيسي الله اد بالسن باڬي ﴿مڠالهكن﴾ رانچڠن جاهت مريك، والاوڤون رانچڠن جاهت مريك ايت، داڤت مرونتوهكن بوكيت بوكاو دان ڬونوڠ-ڬانڠ سكاليڤون ﴿46﴾. اوليه ايت، جاڠنله اڠكاو مڽاڠك الله مموڠكيري جنجيڽ كڤد رسول-ڽ; سسوڠڬوهڽ الله مها كواس، لاڬي سديا ممبالس ﴿اورڠ-اورڠ يڠ مندرحكا كڤداڽ﴾ ﴿47﴾.“ ﴿سوره إبراهيم: 46-47﴾
كيني ڤولا، مريك برجاي منچيڤتا اڤ يڠ ديناماكن كڬانسان دڠن بنتوان مريك باڬي مڠاچاو كبڠكيتن اسلام يڠ مڽلامتكن مأنسي، داوبه منجادي مخلوق ڤروسق دالم ديري اومت اسلام دان منچالركن ايميج اسلام يڠ منجادي رحمة دان عاديل ترهادڤ سموا. دلاكوكن ملالوءي كماجوان تيكنولوڬي كتنترأن دان ميديا تنڤا سمڤادن يڠ مريك كواسأي. ترداڤت كالڠن اومت اسلام يڠ برسماڠت تنڤا علمو سچارا تفاققوه في الدين ﴿كفهمن دالم اڬام﴾ دڤرڬوناكن دڠن موده، برتوجوان منچلاروكن كبڠكيتن اسلام يڠ سداڠ برلاكو.
اومت اسلام لقسان دراته دان دماكن اوليه ڤڤراڠن يڠ درانچڠ بڬيتو روڤا، سهيڠڬ ممبونوه ساودارا سنديري دڠن سنجات يڠ دبكلكن اوليه موسوه دڠن بلنجا اومت اسلام يڠ دبودوهكن. ڤميكيرنڽ ڤولا دچلاروكن اوليه ميديا بارو مرده سمڤادن سهيڠڬ سست منيڠڬلكن ڤتونجوق الله.
ڤرچايله بهاوا بالا تنترا أحزب تركيني جوڬ منريما نصيب دموسنهكن سڤرتي جوڬ أحزب تردهولو مڠيكوت جنجي الله.
يُرِيدُونَ لِيُطْفِئُوا نُورَ اللَّهِ بِأَفْوَاهِهِمْ وَاللَّهُ مُتِمُّ نُورِهِ وَلَوْ كَرِهَ الْكَافِرُونَ ﴿8﴾
“مريك سنتياس بروسها هندق ممادمكن چهاي الله ﴿اسلام﴾ دڠن مولوت مريك، سداڠ الله تتڤ مڽمڤورناكن چهايڽ، سكاليڤون اورڠ-اورڠ كافير تيدق سوك ﴿اكن يڠ دمكين﴾.“ ﴿سوره السوفف: 8﴾
أَعُوذُ بِٱللَّهِ مِنَ ٱلشَّيۡطَانِ ٱلرَّجِيمِ.
وَلَيَنصُرَنَّ ٱللَّهُ مَن يَنصُرُهُۥٓۚ إِنَّ ٱللَّهَ لَقَوِيٌّ عَزِيزٌ٠ [سورة الحج : 40]
(مقصودڽ): سسوڠڬوهڽ الله اكن منولوڠ سسياف يڠ منولوڠ اݢامڽ (اسلام)، سسوڠݢوهڽ الله مها قوات لاݢي مها کواس.
بَارَكَ ٱللَّهُ لِي وَلَكُمۡ بِٱلۡكِتَابِ وَٱلسُّنَةِ، وَنَفَعَنِي وَإِيَّاكُمۡ بِٱلۡآيَاتِ وَٱلۡحِكۡمَةِ. أَقُولُ قَوۡلِى هَٰذَا وَاَسۡتَغۡفِرُ ٱللَّهَ ٱلۡعَظِيمَ لِي وَلَكُمۡ وَلِسَائِرِ ٱلۡمُسۡلِمِينَ وَٱلۡمُسۡلِمَاتِ إِنَّهُۥ هُوَ ٱلۡغَفُورُ ٱلرَّحِيمُ.
8 رمضان 1439 (22/06/2018)


text:
Mari membaca bahasa jawi bahasa Al-quran
سئورڠ ايستري بركات كڤد سواميڽ: سكيران ساي منيڠڬل دنيا، براڤ لاماكه ابڠ سڠڬوڤ منوڠڬو (برتاهن) اونتوق بركهوين كالي كدوا؟
لنتس سي سوامي بركات كڤد ايستريڽ: سهيڠڬ كريڠ تانه قبور مو.
ايستري: اداكه ابڠ برجنجي دڠن ساي دالم حال اين؟
مك سي سوامي ڤون ترسيوم دان بركات : يا ابڠ برجنجي كڤد مو. سلڤس كماتين ايستري، سي سوامي براولڠ اليق منزيارهي قبور ايستريڽ ستياڤ هاري دالم تيمڤوه ستاهون (دان دي منداڤتي دالم تيمڤوه ترسبوت) قبور ايستريڽ سنتياس باسه دان تيدق كريڠ. ڤد سواتو هاري دي ڤرڬي كتانه ڤرقبورن ڤد وقتو ڤتڠ دان منموءي ساودارا للاكي ايستريڽ دتانه ڤرقبورن ترسبوت لنتس دي برتاڽ كڤد ايڤرڽ : اڤاكه اڠكاو بوات دسيني؟ ايڤرڽ منجواب. : ساي (داتڠ كسيني باڬي) ممنوهي وصية ساودارا ڤرمڤوان ساي اونتوق ممباسهكن تانه قبورڽ دوا هاري سكالي...... ...😜😜😜😜😜


text:
جورولاتيه براوسيا 50 تاهون ايت بركات، ڤنوندا؞ن ڤرتموان ايت منججسكن ڤرسياڤن The Red Warriors (TRW) اونتوق مڠهادڤي سا؞يڠن ليڬا سلڤس اين.
”ساي اكو؞ي ڤما؞ين سديكيت همڤا دڠن ڤنوندا؞ن ڤرلاونن اين كران مريک سوده برسياڤ سديا اونتوق بردڤن دڠن جوارا ليڬا سوڤر موسيم لالو ايت.
”نامون بڬيتو، رواڠ يڠ اد اين اكن دمنفعتكن سبا؞يق موڠكين اونتوق مپدياكن راموان تربا؞يق مڠهادڤي سا؞يڠن ڤيالا FA ڤد 14 فيبرواري ننتي،“ كاتاڽ.
سمالم FMLLP مڠعمومكن ڤنڠڬوهن ڤرتموان ترسبوت باڬي ممبري رواڠ كڤد JDT كجڤون اونتوق ڤرلاونن كلايقن ليڬا جوارا٢ اسيا.
باڬايماناڤون Kafa سهيڠڬ هاري اين بلوم ممبوات كڤوتوسن سام اد منريما اتاو منولق كڤوتوسن FMLLP ايت.


text:
ترپات اوسها ايت تيدق سيا٢. اين تربوقتي اڤابيلا سراماي 46 اورڠ ترديري درڤد 21 ڤلاجر سكوله منڠه دان 25 موريد سكوله رنده سكيتر باندر راي اين مپرتا؞ي ڤرتنديڠن بركنا؞ن.
كاتڬوري سكوله منڠه دمنڠي اوليه احمد زافر احمد حيرالنظام دري سكوله منڠه كبڠسا؞ن (SMK) موتيارا ريني، نا؞يب جوهن دمنڠي نبيحا محمد نجيب دري SMKA باندر ڤناور دان تمڤت كتيڬ، محمد زكوان جلال الدين دري مدرسه العطاس.
باڬي كاتڬوري سكوله رنده، موريد سكوله كبڠسا؞ن (SK) كوتا ماساي، اميرا نضيره ذوالكفلي مونچول سباڬاي جوارا. تمڤت كدوا دمنڠي محمد زامي حاكيمي محمد زبري دري SK ماواي، ماناكالا تمڤت كتيڬ دمنڠي اوليه راكنڽ، نور هوسنينا ديني جا؞يس.
ڤارا ڤسرتا دمينتا منولس سلوڬن هاري ڬورو 2017، يا؞يت ڬورو ڤمبينا نڬارا بڠسا براساسكن قاعده خط ثلث (سكوله منڠه) دان خط نسخ (سكوله رنده).
جوهن منريما RM300، همڤر، چندرامات سومبڠن جوهر كورڤوريشن (JCorp) سرتا سيجيل، ماناكالا ڤمنڠ تمڤت كدوا دان كتيڬ، ماسيڠ٢ منريما RM200 دان RM100 سرتا همڤر، چندرامات دان سيجيل ڤپرتا؞ن.
ڤڠحاكيمن دبوات برداسركن كأصلين بنتوق سني خط، سوسونن حروف، كبرسيهن دان ككمسن سرتا هياسن تڤي. جوري ترديري درڤد ڬورو اڬام جابتن ڤنديديقن نڬري جوهر يا؞يت، سيد عمر شكري سيد احمد، محمد شكري محمد سنين دان ڤڠارڠ اوتوسن ملايو ميڠڬوان، محمد راضي محمد زين.
باڬي ممڤركاس لاڬي توليسن جاوي، توروت دأداكن كلينيک جاوي اوليه منشي ديوان بهاس دان ڤوستاک (جاوي)، صبري ازيت.
دالم چرامهڽ، بلياو مڠتڠهكن ڤڠقاعدهن توليسن جاوي يڠ مليڤوتي ڤادنن حروف دان قاعده دورا.
كلينيک جاوي ايت منداڤت معلوم بالس يڠ مڠڬالقكن درڤد ڤارا ڤسرتا دان ڬورو٢ ڤڠيريڠ.
توروت دأداكن اكتيۏيتي ڤنداي جاوي، يا؞يت ڤارا ڤسرتا دمينتا منوليس 15 ڤركاتا؞ن بهاس ملايو كتوليسن جاوي دالم تيمڤوه 15 مينيت.
هديه دسمڤايكن ڤنولوڠ ڤڠاره ڤمباڠونن/اسيت، سيكتور ڤنديديقن إسلام، جابتن ڤنديديقن نڬري، محمد نصرالدين هاشيم.
توروت حاضير کتوا اونيت، اونيت ڤڠوروسن ڤنديديقن إسلام جوهر، محمد حاکيم سوهالي.


text:
ميمڠ اد يڠ كات ايكوت تريند دان سباڬايڽ. نامون سلڤس همڤير ستاهون منچاري واڠين يڠ سسواي اونتوق مواكيلي ڤرسوناليتي ساي دان شا، جادي كامي بوكنله ماهو تربورو-بورو دالم سوءال اين.
ماسيه منيتيقبرتكن سوءال كواليتي دان واڠين يڠ كامي ناماكنBlue دان Maroon تيدق سقدر منجادي ڤرودوک توڠڬل سلڤس اين. سبب رانچڠن كامي اكن اد ميپق واڠي بربيذا سلڤس اين.
ساي دان ايستري ڤون مولا جاتوه چينتا جوڬ كران ميپق واڠي. جادي موڠكين اين جوڬ سيمبوليق بوات كامي. ماله بوكن ساي سهاج، ماسيه راماي باڬي مريک دلوار سان يڠ ممڤوپا؞ي قيصه سنديري دڠن ميپق واڠي ڤيليهن.
ميمڠ منجادي ايمڤين كامي اونتوق منروسكن ڤرنياڬا؞ن دڠن مڠلواركن ڤلباڬاي ڤرودوک يڠ مناريق، تراوتاماڽ دالم بيدڠ كچنتيقن. چوما بوات ماي اين فوكوس كامي اداله ممڤركنلكن واڠين كامي دهولو.
ستاكت اين ميپق واڠي يڠ كامي كلواركن سباپق 20,000 بوتول اين منداڤت تمڤهن يڠ با؞يق. مڠاڤ كامي حدكن ڤڠلوارن سبب ميپق واڠي اين برصفة ايكسكلوسيف. جادي كامي تيدق ماهو اي سباڬاي لمبقن.
سلا؞ين ايت، ساي جوڬ سوده منوبوهكن سبواه شريكت بهارو باوه نام Lawa Eventsكوالا لمڤور يڠ بركا؞يتن ڤڠوروسن اچارا. ملالو؞ي شريكت اين ساي ماهو بوقتيكن كممڤوان ساي.
بوكن برمعنا طمع تتاڤي لبيه تڤت مربوت ڤلواڠ يڠ اد دالم وقتو سكارڠ. ساي مليهت ستياڤ بيدڠ يڠ ساي چبوري بركا؞يتن، جادي ستياڤ توڬسن ساي ساليڠ مپوكوڠ سبنرڽ.


text:
منوروتڽ، اي ڤرلو باڬي ممستيكن سكواد ذي ريد واريار داڤت ممبوات ڤرسديا؞ن راڤي مڠهادڤي سا؞يڠن ليڬ مليسيا (Liga-M) 2017.
خيرول فهمي يڠ مسرا دڠن ڤڠڬيلن ’اڤيق‘ مڠاكو؞ي مسئله ايت سديكيت سباپق مڠڬڠڬو ايموسي ڤما؞ين تتاڤي يقين اي ممڤو دأتسي اوليه ڤڠوروسن ڤاسوقن.
”كامي (ڤما؞ين) سوده برسديا مڠهادڤي سبارڠ كموڠكينن. سكيراڽ كڤوتوسن كورڠ ڤوسيتيف دچاڤاي ڤد 29 ديسيمبر ننتي، ساي هارڤ KAFA ماسيه مڠاوتاماكن كباجيكن ڤما؞ين يڠ تله باپق برجاي سلاما اين،“ كاتاڽ يڠ بارو دناماكن سباڬاي ڤنجاڬ ڬول تربا؞يق بوات كالي كليم دالم مجليس انوڬره بولاسيڤق كبڠسا؞ن 2016، جمعة لڤس. – برنام


text:
مماسوقي تاهون كدوا ڤڠنجورنڽ، KLICF 2016 برجاي مڠهيمڤونكن 450 اوسهاون كرف دري سلوروه مليسيا دان مليبتكن ڤپرتا؞ن درڤد 27 بواه نڬارا لوار.
فيستيۏل بركنا؞ن مليبتكن 280 اوسهاون تمڤتن ماناكالا 170 لاڬي اوسهاون انتارابڠسا.
انتارا اوسهاون انتارابڠسا يڠ ترليبت اداله دري بروني، ازيربايجن، بوسنيا، چينا، بوتن، ايكوادور، مصر، ڬانا، اينديا، ايرن دان ايندونيسيا.
سلا؞ين ايت، نڬارا لا؞ين ترماسوق جڤون، جوردن، كازخستان، كيپا، ماوريتوس، ميكسيكو، معربي، نيڤل، ڤيرو، ڤيليڤينا، ڤاكيستان، سيڠاڤورا، سري لنكا، تايوان، تنزانيا، تايلند، تركي، اوزبيكيستان، ۏينيزويلا سرتا اميريكا.
سڤنجڠ فيستيۏل ترسبوت برلڠسوڠ دكومڤليک س كرف، جالن كونلي، دسيني، ماجوريتي درڤد ڤرودوک كرف يڠ دڤامير دان دجوال اداله براساسكن تيكستيل سڤرتي باتيق.
ڤلباڬاي جنيس چورق باتيق داڤت دتموكن دفيستيۏل بركنا؞ن يڠ دڤلوڤوري اوليه اوسهاون تمڤتن.
منوروت ساله سأورڠ ڤسرتا يڠ جوڬ ڤميليق شريكت SMSB جاي ايدر دري كلنتن، سنوزي چيق محمد، ڤڠالمنڽ ملبيهي 10 تاهون دالم بيدڠ ڤڠحاصيلن دان ڤنجوالن باتيق منداڤتيڽ سماكين دتريما اوليه ستياڤ ڬولوڠن مشاركت.
دي كيني مڠوسهاكن شريكت ترسبوت برسام انق ڤرمڤوانڽ، نورعاتكه، 28.
”ڤرنياڬا؞ن يڠ كامي اوسهاكن اين اد نا؞يق تورونڽ. ايت اداله ڤركارا بياسا دالم بيدڠ ڤرنياڬا؞ن. كيني باتيق بوكن سهاج دڬوناكن اوليه ڬولوڠن برعمور، ماله توروت منجادي مينت ڬولوڠن بليا سنديري.
”ستياڤ چورق يڠ كامي حاصيلكن اداله مڠيكوت ڤروسيس ڤرايدرن سماس. ڤركارا اين منجادي كأوتاما؞ن كامي باڬي مناريق مينت لبيه راماي مشاركت خصوصڽ بڠسا ملايو.
”كيني ڤڠڬونا؞ن باتيق بوكن سهاج بوليه دڤاكاي سباڬاي كا؞ين سمات-مات، ماله بوليه دجاديكن باجو، اكسسوري ڤاكاين دان ڤلباڬاي لاڬي،“ كاتاڽ كتيک دتمو؞ي دKLICF 2016 بارو٢ اين.


text:
باڬي منچاڤاي حسرة ترسبوت، داتوق باندر شاه عالم، داتوق احمد زهارين محمد سعد تله مڠعمومكن ڤروڬرم هاري تنڤا كندرا؞ن دشاه عالم برمولا اول تاهون لڤس.
“هاري تنڤا كندرا؞ن دلقساناكن ڤد احد ميڠڬو كدوا ڤد ستياڤ بولن سجق تاهون لالو.
“اي مروڤاكن سبهاڬين اوسها منجاديكن شاه عالم سباڬاي باندر راي رنده كربون منجلڠ تاهون 2030،” كاتاڽ كڤد ڤمبريتا ڤد ڤروڬرم هاري تنڤا كندرا؞ن دسيني بارو٢ اين.
سمنتارا ايت منوروت كتوا بهاڬين كورڤورت دان ڤرهوبوڠن عوام MBSA، شهرين احمد، ڤروڬرم ترسبوت منداڤت سوكوڠن ڤنوه كراجا؞ن نڬري اڬر داڤت دلقساناكن دڠن بركسن.
كاتاڽ، اوسها مڠاداكن ڤروڬرم ترسبوت اداله دڠن برمتلامت مڠڬالقكن ورڬ شاه عالم مڠعملكن ڬاي هيدوڤ صيحت دڠن مڠورڠكن ڤڠڬونا؞ن كندرا؞ن ڤرسنديرين يڠ ملڤسكن ڬس كربون مونوكسيدا.
“ڤلنچرن باڬي ڤروڬرم اين تله برلڠسوڠ ڤد 22 جانواري تاهون لالو دداترن كمرديكا؞ن دان مليبتكن ڤنوتوڤن ببراڤ جالن اوتام دسكيتر باندراي شاه عالم، دري 6.30 ڤاڬي هيڠڬ 9.30 ڤاڬي.
“جالن يڠ ترليبت اياله ڤرسيارن باندراي، ڤرسيارن ڤرباندرن، ڤرسيارن تاسيق، ڤرسيارن مسجد، ڤرسيارن داماي دان ڤرسيارن داتوق منتري،” كاتاڽ.
سڤنجڠ ڤروڬرم برلڠسوڠ، اورڠ راماي هاڽ دبنر مڠڬوناكن باسيكل، ڤاڤن لونچور، hover board، برجالن كاكي دان سكوتر blade دسكيتر ڤوست باندر راي.
مالهن MBSA توروت مپدياكن ڤرخدمتن سيوا؞ن ڤرالتن دان ’roller blade‘ باڬي مناريق ڤپرتا؞ن عوام.
دالم ڤروڬرم هاري تنڤا كندرا؞ن بارو٢ اين ڤيهق MBSA توروت مڠاداكن ڤروڬرم كوچيڠ اڠكت باڬي ممبيلا نصيب كوچيڠ٢ تربيار سكيتر باندراي اين.


text:
فينومينا ايت براوڤاي مڠيرتكن صلةالرحيم دالم كالڠن اهلي كلوارڬ، راكن تاولن سرتا جيرن تتڠڬ.
دسابه، ستياڤ ڤرايا؞ن مشاركت ڤلباڬاي قوم دنڬري اين اكن دسمبوت دالم سواسان مرياه مڠيكوت دا؞يره ماسيڠ٢.
سباڬاي چونتوه ڤد سمبوتن رومه تربوک هاري راي عيدالفطري دأيستان نڬري بارو٢ اين، رات٢ مشاركت ڤلباڬاي قوم تيدق ملڤسكن ڤلواڠ اونتوق ممرياهكن ڤرايا؞ن ترسبوت دان برسلامن دڠن يڠ دڤرتوا نڬري، تون جوهر ماهيرالدين سرتا ايستري، توه ڤوان نورليده ار.عيم جسني.
ماله، هوجوڠ ميڠڬو جوڬ مروڤاكن ماس سسواي اونتوق اومت إسلام تراوتام ڤميمڤين مشاركت مڠاداكن رومه تربوک باڬي مڠيرتكن هوبوڠن دڠن ڤندودوق تمڤتن.
ڤد هوجوڠ ميڠڬو لالو، كتوا منتري، داتوق سري موسى امان جوڬ تيدق ملڤسكن ڤلواڠ مڠونجوڠي تيڬ رومه تربوک سرنتق دتيڬ دا؞يره يا؞يت ڤاڤر، ممباكوت دان بيوفورت يڠ دأنجوركن اوليه ڤميمڤين تمڤتن.
جلس موسى، كحاضيرن بلياو كمجليس رومه تربوک ايت اداله برتوجوان اونتوق برتمو دڠن مشاركت تمڤتن دان ڤميمڤين ستمڤت باڬي مڠيرتكن هوبوڠن.
لبيه مڠڬمبيراكن بلياو اڤابيلا عملن مڠونجوڠي مجليس٢ رومه تربوک دالم كالڠن مشاركت ڤلباڬاي قوم مروڤاكن لامبڠ كأمانن دان كمعمورن نڬارا اين.
“بودايا ترسبوت سلا؞ين مڠيرتكن صلةالرحيم جوڬ براوڤاي منچيڤتا سواسان ككلوارڬا؞ن سرتا ڤرساودارا؞ن يڠ اوتوه.
“عملن يڠ تله دعملكن سجق سكين لاما ايت تربوقتي مڠوكوهكن ڤرڤادوان انتارا مشاركت إسلام دان بوكن إسلام تراوتام دسابه.
“مشاركت دنڬري اين برسام-سام مراعيكن سمبوتن هاري راي، تاهون بهارو چينا، كريسمس، ديڤاۏالي، تاداو كأمتن، ڬاواي دان سباڬايڽ،” كاتاڽ كتيک دتمو؞ي ڤد مجليس رومه تربوک تيڬ ڤميمڤين دا؞يره ڤاڤر دسيني بارو٢ اين.
موسى برهارڤ رعية اكن تروس مڠكل دان مڠوكوهكن ڤرڤادوان سديا اد سلا؞ين سنتياس ممبري سوكوڠن ڤادو كڤد كراجا؞ن.
دالم ڤد ايت، تيمبلن منتري ڤمباڠونن وانيتا، كلوارڬ دان مشاركت، داتوق عزيزه محمد دون بركات، كحاضيرن ريبوان مشاركت ڤلباڬاي قوم ڤد سمبوتن رومه تربوک عيدالفطري يڠ دأنجوركن دديوان داتوق سري ڤڠليما محمد دون احد لالو ممبوقتيكن رعية مڠعملكن كونسيڤ 1مليسيا.
بلياو بركـات، مجـلـيس سمبـوتن برتوجوان اونـتـوق مـراعـيـكـن رعـيـة سـمـڤـنـا سـمـبـوتن عيدالفطري دان مڠوكوهكن ڤرڤادوان دالم كالڠن رعية دكاوسن بركنا؞ن.


text:
ڤڠاره JBPM نڬري داتوق عبدالوهاب مت ياسين بركات سهيڠڬ كيني 73 سكوله تحفيظ تله دڤريقسا دڠن 35 تله منوبوهكن سكواد بومبا دالم اوسها منچڬه برلاكو ڤركارا تيدق دأيڠيني سڤرتي كباكرن.
”سلڤس ڤمريقسان كيت ممبريكن خدمت نصيحت بركايتن تراوتام مڠڬالقكن ڤيهق ڤڠوروسنڽ منوبوهكن سكواد بومبا تحفيظ سباڬاي ممبري بنتوان اول سبلوم كتيبان ڤاسوقن بومبا.
”ساي ليهت معلوم بالس يڠ چوكوڤ بايق دڠن ماسيڠ٢ برسديا دان دالم ماس يڠ سام ڤيهق كامي دڠن كرجاسام مجليس اڬام إسلام دان عادة رسم ملايو ڤهڠ (Muip) سرتا جابتن اڬام إسلام ڤهڠ (JAIP) اكن برسام-سام مڠاداكن كيمڤين كسدرن مڠناي كسلامتن دستياڤ ڤريميس“ كات بلياو.
بلياو بركات دمكين كڤد ڤمبريتا سلڤس مجليس ڤرباريسن تاهون JBPM ڤريڠكت نڬري دأيندرا مهكوتا دسيني هاري اين.
منوروت عبدالوهاب بلياو منصيحتكن ستياڤ ڤريميس يڠ دجاديكن سكوله تحفيظ تراوتام دكاوسن تامن ڤرومهن ڤرلو مپدياكن دوا تڠڬ سباڬاي لالوان اوتام.


text:
دالم كجادين ڤوكول 11.23 ڤاڬي ايت، ڤنوڠڬڠ موتوسيكل محمد فريد مت سمبيلن، 32، دان ڤمندو كريتا، شريف عبدالكريم، 73، موت دتمڤت كجادين.
كتوا ڤوليس دا؞يره كوتا تيڠڬي، سوڤرينتندن اشمون باجه بركات، سياستن اول منداڤتي ڤونچا كمالڠن برلاكو اڤابيلا كريتا دڤندو ورڬ امس ايت ممبوات ڤوسيڠن U دتمڤت كجادين.
”كدوا-دوا كندرا؞ن دري اره يڠ سام ايت برلڠڬر ستله ڤمندو كريتا ايت ممبوات ڤوسيڠن U ستيبا دتمڤت كجادين.
”تيندقن ايت مپببكن ڤمندو موتوسيكل تربابيت ڬاڬل مڠاول كندرا؞ن لالو مرمڤوه سيسي كندرا؞ن بركنا؞ن. ڤلڠڬرن يڠ قوات ايت مپببكن كدوا-دوا مڠسا موت دتمڤت كجادين،“ كاتاڽ كتيک دهوبوڠي دسيني هاري اين.
كيس دسياست مڠيكوت سيكشن 41(1) اكتا ڤڠڠكوتن جالن 1987.


text:
کادڠکالا هيدوڤ کيت رنچڠ تيدق اکن سام سڤرتي يڠ کيت ايڠنكن، اد کالاڽ کيت ايڠنكن کبهاݢياءن تاڤي براخير دڠن كهنچورن، اداكالا کيت ايڠنكن سسواتو يڠ اينده نامون اياڽ براخير دڠن سسواتو يڠ ڬلڤ۔ تاڤي راماي اورڠ اکن کات ݢلڤ ايت اينده كن؟ ترڤولڠله۔
تاڤي تيدق باݢي اكو، حاصيل ڤمريقساءن اکو ڤاݢي تادي ترڽات سبالكڽ۔ اکو بوکن ساج د سهكن مڠيدڤ کتومبوهن دالم اوتق تتاڤي جوݢ مڠهيدڤ ڤڽاکيت لوكيمي۔ اکو تركدو۔۔ تيدق تاهو ماو کات اڤ۔ موڠکين تندا دي ڤاݢي تاد۔ اکو رذ۔
ستياڤ تندا ايت منجادي کتنتوان الله دان کادڠکالا تندا ايت مڽاكتكن۔ بيرله۔ اکو ڤون سوده تيدق ايڠين منجادي ببن سسياڤ۔ اندايڽ اکو هيدوڤ لاڬ، اکو ايڠين بروبه جادي يڠ لاءن۔ لبيه باءيق لاه۔ سکارڠ اکو کنا کينا كوءتكن سماڠت کران ادم انككو۔ اکو ماو مليهت دي ديواس دان نکاح سرتا ممڤوڽاءي چوچو ڤرتام۔ انشاء الله۔
اکو سکارڠ براد د سيني تمڤت يڠ ديڠن۔ بيارله اکو برسنديرين۔۔ مميکيرکن ماس دڤنكو۔۔ اکو بلوم ماو مات، تاڤي اکو برسديا منموءيمو ي الله۔


text:
توليسن خط ڤتيقءن بيدالن دري سجسره زواغزي 2000 تاهون Tulisan khat petikan bidalan dari Sejarah Zhuangzi 2000
توليسن خط ڤتيقءن بيدالن دري سجاره زواغزي كنيه 2000 تاهون: كماهيرن ايت سباءيك-باءيك گورو. سجق 1914, اميريكا شريكت مغگنتي بريتون سباگاي نگارا يغ ڤاليغ كوات ددنيا. اي ماهير دالم جيوڤوليتيك. كيني, چينا مونچول داسيا ايروڤاه. اميريكا برسبحت دغن جڤون دان ۏيليڤينا اونتوق مپكت چينا. WSJ دعوا ناجيب سيمڤن US$700 جوتا دري 1MDB دالم اكاءونڽ. اڤاكه ڤغليبتن WSJ دالم جيوڤوليتيك اميريكا؟
Labels: اميريكا شريكت ماهير دالم جيوڤوليتيكAmerika Syarikat mahir dalam geopolitik


text:
Delivery to 24 countries is now much cheaper. Click here to learn about new shipping fees to your country.
سکيراڽ اندا ايڠين برهوبوڠ دڠن ڤيهق کامي، سيلا ايسي بورڠ يڠ دسدياکن دان کليک بوتڠ هانتر. کامي اکن مڠهوبوڠي اندا سچڤت موڠکين. ڬاندا اکن دهوبوڠي دالم ماس 48 جم. والاوباڬايماناڤون، معلومبالس درڤد ڤيهق کامي موڠکين منمبيل ماس انتارا 7-30 هاري سکيراڽ اندا ميسيج يڠ اندا هانتر مڠڬوناکن بهاس سلاين درڤد بهاس ايڠڬريس، سلوۏاق دان چزيچه.ڬ کامي مڠالو-ألوکن معلومبالس اندا تنتڠ لامن ويب کامي، ڤرودوق کامي، اورڬانيساسي کامي دان ڤرکارا ڤرکارا لاين يڠ اندا ايڠين کوڠسيکن برسام کامي. کامي مڠالو-ألوکن سبارڠ کومين دان چادڠن دايڤد اندا.
اونتوق کومونيکاسي تنڤا سبارڠ مسئله دڠن کامي، سنتياس ڬوناکن نام لاتين تومبوهن. تريما کاسيه.


text:
کتوا ڤوليس نڬري، داتوق ايدي اسماعيل برکات، جومله يڠ دچاتتکن سجق جمعة لالو ايت منونجوقکن ڤنيڠکتن سباپق 1,739 سامن بربنديڠ 3,227 سامن ڤد اوڤ سلامت 11/207.
کاتاڽ، سامن مليبتکن ڤلباڬاي کسالهن دڠن يڠ ڤاليڠ باپق اداله ممندو هد لاجو دان ملڠڬر اشارة لالو لينتس.
”دالم تيمڤوه ايت جوڬ سباپق توجوه کمالڠن موت دڠن لاڤن کماتين دريکودکن بربنديڠ امڤت کمالڠن موت دڠن امڤت کماتين دالم تيمڤوه سام، تاهون لالو.
”اين منونجوقکن ڤنيڠکتن برڬندا جادي ساي منصيحتکن ڤڠڬونا اڬر لبيه برهاتي-هاتي، برهيمه دان تيدق ڬوڤوه کتيک ممندو کديستيناسي ماسيڠ٢،“ کاتاڽ.
بلياو برکات دمکين سلڤس ڤلنچرن کيمڤين کسلامتن جالن راي سمڤنا عيدالفطري ڤريڠکت نڬري يڠ دسمڤورناکن اوليه ڤڠروسي جاوتنکواس کباجيقن، ڤمباڠونن وانيتا، کلوارڬ دان ڤرڤادوان ناسيونل نڬري، حانفيه مت دڤلازا تول ڬموروه دکت سيني، ڤتڠ سمالم.
يڠ حاضير سام، ڤڠاره جابتن ڤڠڠکوتن جالن (JPJ) نڬري، عبدالرحمن ايمڠ انپي تيمبلن ڤڠاره جابتن بومبا دان ڤپلامت مليسيا (JBPM) ترڠڬانو، شريکن بوستامن سرتا ڤڠاره اڠکتن ڤرتاهنن عوام (APM) نڬري، ليفتنن کولونل چيق ادم عبدالرحمن.


text:
اين کالي کدوا بنتهن سأومڤام ايت دأداکن سجق سيدڠ DUN ک-14 برمولا اثنين لالو.
دسرتا؞ي اوليه ببراڤ ڤرتوبوهن بوکن کراجا؞ن (NGO) سرتا واکيل ڤندودوق يڠ ترججس، هيمڤونن يڠ برلڠسوڠ سچارا امان ايت توروت مناريق ڤرهاتين اورڠ عوام لا؞ين اونتوق توروت سرتا.
ڤد هيمڤونن ترسبوت، ڤڠنجور توروت مڠيدرکن ريساله برکا؞يتن ڤروجيک PIL-1 سلا؞ين مڠومڤولکن تنداتاڠن اورڠ راماي سباڬاي ڤتيشن باڬي ممبوليهکن ڤروجيک ترسبوت دهنتيکن.
سلا؞ين ماهو PIL-1 دهنتيکن، رات٢ مريک برڤنداڤت ڤلن ايندوق ڤڠڠکوتن ڤولاو ڤينڠ (PTMP) جوڬ ڤرلو دسيمق سمولا دمي کبا؞يقن سموا ڤيهق.
ڤمبينا؞ن لبوه راي PIL-1 مروڤاکن سبهاڬين درڤد ڤروجيک دباوه ڤلن ايندوق ڤڠڠکوتن ڤولاو ڤينڠ (PTMP) يڠ اکن دلقساناکن دباوه فاسا ساتو.


text:
تونتوتن سباڬاي ايستري دان ايبو کڤد دوا چهاي مات ڤرمڤوان ممبواتکن شيريل ڤرلاهن-لاهن مڠهيلڠکن ديري دري رادر سني دمي ممستيکن کلوارڬاڽ منداڤت سڤنوه تومڤوان.
اڠڬن لاڬي برلاما-لاما مڠوسوڠ ريندو ترسبوت، وانيتا براوسيا 38 تاهون ايت کيني کمبالي براکسي دالم سبواه دراما برسيري The Bridge يڠ هاڽ ممرلوکن کوميتمن سلاما توجوه هاري باڬي منجاياکن ڤڠڬامبرن.
“ساي ڤرچاي 2018 اداله اڠک يڠ سسواي اونتوق ساي ممچهکن تيمبوق کريندوان يڠ سوده لاما تربوکو اين. انق٢ ڤون سماکين بسر جادي ساي راس لڬا اونتوق تيڠڬلکن مريک.
“ساي منداڤت تاورن اين درڤد ڤنربيت منروسي کيريمن WhatsApp ببراڤ بولن لالو لنتس برتاپاکن کڤد سوامي. شکور سوامي تنڤا باپق سو؞الن ممبريکن ‘لمڤو هيجاو’.
“کبتولن ساي ڤرنه منونتون دراما برسيري اين دالم ۏرسي اميريکا شريکت دان ڤلوت ڤنچريتا؞نڽ جوڬ ساڠت مناريق هيڠڬ ممبواتکن ساي اکن راس رالت جک منولق.
“دراما اين ممڤوپا؞ي 10 ايڤيسود دان تيمڤوه ڤڠڬامبرن اونتوق ساي هاڽ توجوه هاري جوڬ منجادي سبب ساي تريما لاکونن اين. ساي تق ڤرلو تيڠڬلکن انق٢ دالم وقتو يڠ لاما،” اوجرڽ يڠ کالي تراخير ماسوق کسيت ڤڠڬامبرن ڤد 2008 باڬي منجاياکن دراما برسيري Ghost.
تمبه شيريل دي جوڬ تروجا اڤابيلا برڤلواڠ منيمبا علمو لاکونن حاصيل کرجاسام دڠن ڤرودوکسي The Bridge يڠ دأرهکن اوليه ڤڠاره لي تيان-جين.


text:
ڤرسو؞الن ايت تيمبول ايكورن انتري تربهارو دالم لامن سوسيال فيسبوک جوهر Southern Tigers يڠ مماڤركن ڬامبر جورولاتيه كلاهيرن ارڬينتينا ايت برسام-سام تونكو مهكوتا جوهر، تونكو اسماعيل سلطان ابراهيم.
”تونكو مهكوتا جوهر برسام باكل جورولاتيه ڤاسوقن كبڠسا؞ن، ماريو ڬوميز مڠوچڤكن سلامت ماجو جاي كڤد كلب بولاسيڤق JDT دالم ڤرلاونن ڤتڠ اين مننتڠ ڬمبا اوساک،“ دمكين منوروت انتري ترسبوت.
ڬوميز ممبري كجوتن كڤد ڤمينت JDT اڤابيلا مميليه اونتوق ممباوا هالوان سنديري كتيک برباقي دوا هاري سبلوم سيڤق مولا ليڬا سوڤر 2017 ڤد 18 جانواري لالو دان تمڤتڽ دڬنتيكن اوليه بينجامين مورا يڠ سبلوم اين ممبيمبيڠ JDT II.
سبلوم اين، سوده ڤون ترداڤت خبر اڠين بهاوا ڬوميز مروڤاكن انتارا چالون جورولاتيه سكواد هريماو مليسيا دان تيدق مستحيل ڤركارا ايت منجادي كپاتا؞ن سكيراڽ تونكو اسماعيل دڤيليه منجادي ڤريسيدن ڤرساتوان بولاسيڤق مليسيا (FAM).


text:
خيرول يڠ مواكيلي ڤاسوقن IDEMITSU هوندا تيم اسيا دالم موتو2 سلڤس ’دنا؞يقكن ڤڠكت‘ درڤد موتو3، بركات، بلياو ماهو مڠوتيڤ مات دالم كسموا 18 ڤرلومبا؞ن تاهون دڤن يڠ اكن برمولا دليتر قطر ڤد 26 مچ.
”سبنرڽ ساي تيدق سڠک منداڤت ڤلواڠ براكسي دموتو2 سچڤت اين. ساي اكن چوبا يڠ تربا؞يق، ميمڠ چيتا٢ ساي ماهو براكسي دموتو2.
خيرول اكن برڬنديڠن برسام ڤلومبا جڤون تاكاكي ناكاڬامي تاهون دڤن.
بلياو ممڤامير اكسي ممبرڠسڠكن ڤد موسيم ڤرتاماڽ دالم موتو3 اڤابيلا منچيڤتا سجاره اونتوق نڬارا دڠن منجوارا؞ي ڬرند ڤريک س (GP) ارڬينتينا دان جرمن.


text:
كيمڤين ترسبوت اداله اوسها باڬي مموڤوق سماڠت دان منچوڠكيل باكت كاكيتاڠن اونيۏرسيتي ايت دالم بيدڠ سوكن ستروسڽ كڤريڠكت كجوهنن.
سراماي 500 كاكيتاڠن اونيۏرسيتي ايت ترديري درڤد كاكيتاڠن اكاديميک، ڤروفيسيونل دان كومڤولن سوكوڠن مپرتا؞ي ڤروڬرم يڠ دمولاكن دڠن اكتيۏيتي زومبا ايت.
نا؞يب چنسلور، ڤروفيسور داتوق دوكتور شهرين صاحب بركات، انتارا اوسها برتروسن يڠ دلاكوكنUTeM اياله مڠاداكن سوكن انتارا جابتن (SAJ) سڤنجڠ تاهون لالو.
منوروتڽ، SAJ مليڤوتي 18 اچارا اوتام ترماسوق سيڤق تكرو، ڤتنكيو، بولا جاريڠ دان فوتسل.
“SAJ كالي اين مپقسيكن ڤجابتن ڤمباڠونن UTeM مندوميناسي تمڤت ڤرتام دڠن ڤنچاڤاين سباپق امڤت ڤيڠت امس، تيڬ ڤيڠت ڤيرق دان دوا ڤيڠت ڬڠسا.


text:
ڤروڬرم يڠ برلڠسوڠ انتارا 27 سيڤتيمبر دان 6 اوکتوبر ايت برتوجوان ممبري کسدرن کڤنتيڠن عالم سکيتر سرتا مرنچقکن اوسها Utem ممبوداياکن عملن هيجاو کأره صفر ڤنچمرن.
ڤڠاره PKA، ڤروفيسور مديا جوهاري عبدالرزاق برکات، Utem دان جابتن عالم سکيتر نڬري تله منجاياکن سمبوتن ميڠڬو عالم سکيتر ستياڤ تاهون برمولا 2013.
“ڤلباڬاي اکتيۏيتي تله دأداکن سڤنجڠ ڤروڬرم ترماسوق ڤڠومڤولن ميپق ماسق ترڤاکاي، ڤنانمن ڤوکوق، درما داره، سنمروبيک، خطبه جمعة برتيماکن عالم سکيتر دان برباسيکل صيفر کربون،” کاتاڽ.
دالم ڤد ايت، نا؞يب چنسلور Utem، ڤروفيسور داتوق دوکتور شهرين ساهين کتيک مراسميکن ڤروڬرم ترسبوت برکات، کسدرن مشارکت تراوتاماڽ ورڬ Utem داڤت دڤرتيڠکتکن منروسي ڤروڬرم سدمکين دالم اوسها ممبوداياکن راس چينتا ترهادڤ عالم سکيتر.